qundao/data-zh-poetry huggingface dataset:
游栖岩寺呈提刑学士毅夫兄
作者：晁补之
朝代：宋

飞楼压城城跨野，黄河逶迤避条华。
城南鸟道拱高岩，入谷车箱不容马。
解鞍初步石苔青，细泉鸣遶竹间亭。
肩舆直上十八折，维以采丝双巨絙。
我行枉矢復蛇蹙，三步一呼劳我仆。
前旌已作鹤穿云，后队方如蚁缘木。
千条倒涧淙大壑，百丈层冰冻垂瀑。
无云而云苍翠横，无风而风𠿕𧇠声。
崖穷东转路忽平，长杨老柏森成城，朱栏碧砌上窈冥。
莲花三峰只对面，仙人玉女如相迎。
却临北岭望吾郭，万瓦一垤令人惊。
孔侯翛然顾我语，高真之居隔风雨，下视人寰如此许。
此中岂但蛮触微，千古纷争几是非。
我言人处世，此见释氏义。
人食地上谷，足固不离地。
我今正在阿堵中，与君安得生两翅。
却忆隋文驾六龙，意比姬满朝河宗。
当时万骑留山麓，登临已卷长江东。
翠微宫裏亦如此，依然古殿对乔松。
何况山中携妓裴御史，犹唱当时霜月空。
与君江南厌山水，香垆双剑俱梦中。
异乡同宦对绝景，令我不指东飞鸿。
立戒兵厨酿春酒，要看雪尽山花红。
不须堕泪似羊守，且可骑马同山公。
游栖岩寺呈提刑学士毅夫兄
作者：晁补之
朝代：宋

飞楼压城城跨野，黄河逶迤避条华。
城南鸟道拱高岩，入谷车箱不容马。
解鞍初步石苔青，细泉鸣遶竹间亭。
肩舆直上十八折，维以采丝双巨緪。
我行枉矢复蛇蹙，三步一呼劳我仆。
前旌已作鹤穿云，后队方如蚁缘木。
千条倒涧淙大壑，百丈层冰冻垂瀑。
无云而云苍翠横，无风而风𪜎𧇠声。
崖穷东转路忽平，长杨老柏森成城。
朱栏碧砌上窈冥，莲花三峰只对面。
仙人玉女如相迎，却临北岭望吾郭。
万瓦一垤令人惊，孔侯翛然顾我语。
高真之居隔风雨，下视人寰如此许。
此中岂但蛮触微，千古纷争几是非。
我言人处世，此见释氏义。
人食地上谷，足固不离地。
我今正在阿堵中，与君安得生两翅。
却忆隋文驾六龙，意比姬满朝河宗。
当时万骑留山麓，登临已卷长江东。
翠微宫里亦如此，依然古殿对乔松。
何况山中携妓裴御史，犹唱当时霜月空。
与君江南厌山水，香垆双剑俱梦中。
异乡同宦对绝景，令我不指东飞鸿。
立戒兵厨酿春酒，要看雪尽山花红。
不须堕泪似羊守，且可骑马同山公。
湖口
作者：晁补之
朝代：宋
体裁：七言绝句

彭蠡宫亭浸全楚，号呼喷吐出喉中。此间旷荡无穷水，何处还容地火风。
满庭芳
作者：晁补之
朝代：宋
体裁：词

乡物牵情，家山回首，浩然归兴难收。报恩心事，投老判悠悠。却笑当年牛下，轻自许、激烈寒讴。成何事，夷犹桂楫，兰芷咏芳洲。人生，萍梗迹，谁非乐土，何处吾州。算不须，临岐惝恍迟留。要看香炉瀑布，丹枫乱、江色凝秋。真堪与，潇湘暮雨，图上画扁舟。
满庭芳
作者：晁补之
朝代：宋

乡物牵情，家山回首，浩然归兴难收。报恩心事，投老拚悠悠。却笑当年牛下，轻自许、激烈寒讴。成何事，夷犹桂辑，兰芷咏芳洲。人生，萍梗迹，谁非乐土，何处吾州。算不须，临岐惝恍迟留。要看香炉瀑布，丹枫乱、江色凝秋。真堪与，潇湘暮雨，图上画扁舟。
满庭芳 其一 忆庐山
作者：晁补之
朝代：宋
体裁：词

欲买庐山，山前三亩，小桥横过松间。变名吴市，谁认旧容颜。最好栖贤峡外，应自此、都隔尘寰。人稀到，壶中化国，光景更堪闲。无心，求至道，柴门闭了，饱睡甘餐。幸儿成孙长，为扫家山。若问他年归去，蓦地也、双桨来还。愁难舍，清风万壑，高处正跻攀。
满庭芳 其一 忆庐山
作者：晁补之
朝代：宋

欲买庐山，山前三亩，小桥横过松间。变名吴市，谁认旧容颜。最好栖贤峡外，应自此、都隔尘寰。人稀到，壶中化国，光景更堪闲。无心，求至道，柴门闭了，饱睡甘餐。幸儿成孙长，为扫家山。若问它年归去，蓦地也、双桨来还。愁难舍，清风万壑，高处正跻攀。
满庭芳·乡物牵情
作者：晁补之
朝代：宋
体裁：词

乡物牵情，家山回首，浩然归兴难收。报恩心事，投老拼悠悠。却笑当年牛下，轻自许、激烈寒讴。成何事，夷犹桂楫，兰芷咏芳洲。人生，萍梗迹，谁非乐土，何处吾州。算不须，临歧惝恍迟留。要看香炉瀑布，丹枫乱、江色凝秋。真堪与，潇湘暮雨，图上画扁舟。
满庭芳·欲买庐山
作者：晁补之
朝代：宋
体裁：词

欲买庐山，山前三亩，小桥横过松间。
变名吴市，谁认旧容颜。
最好栖贤峡外，应自此、都隔尘寰。
人稀到，壶中化国，光景更堪闲。
无心，求至道，柴门闭了，饱睡甘飡。
幸儿成孙长，为扫家山。
若问它年归去，蓦地也、双桨来还。
愁难舍，清风万壑，高处正跻攀。
满庭芳·用东坡韵题自画莲社图
作者：晁补之
朝代：宋
体裁：词

归去来兮，名山何处，梦中庐阜嵯峨。二林深处，幽士往来多。自画远公莲社，教儿诵、李白长歌。如重到，丹崖翠户，琼草秀金坡。生绡，双幅上，诸贤中屦，文彩天梭。社中客，禅心古井无波。我似渊明逃社，怡颜盼、百尺庭柯。牛闲放，溪童任懒，吾已废鞭蓑。
满庭芳·赴信日舟中别次膺十二钗
作者：晁补之
朝代：宋
体裁：词

鸥起蘋中，鱼惊荷底，画船天上来时。翠湾红渚，宛似武陵迷。更晚青山更好，孤云带、远雨丝垂。清歌里，金尊未掩，谁使动分携。竹林、高晋阮，阿咸潇散，犹愧风期。便弃官终隐，钓叟苔矶。纵是冥鸿云外，应念我、垂翼低飞。新词好，他年认取，天际片帆归。
满庭芳·闲说秋来
作者：晁补之
朝代：宋
体裁：词

闲说秋来，乘槎心懒，梦回三岛波间。
便思黄帽，同我老山颜。
上界仙人官府，何似我、萧散尘寰。
云无止，流泉自急，此意本来闲。
寂寥，松桂圃，陪君好语，亦可望飡。
况琼枝玉蕊，秀满春山。
若问幽栖何意，莫道是、飞鸟知还。
无言处，孙登半岭，高韵更难攀。
满庭芳·鸥起苹中
作者：晁补之
朝代：宋
体裁：词

鸥起苹中，鱼惊荷底，画船天上来时。
翠湾红渚，宛似武陵迷。
更晚青山更好，孤云带、远雨丝垂。
清歌里，金尊未掩，谁使动分携。
竹林、高晋软，阿咸潇散，犹愧风期。
便弃官终隐，钓叟苔矶。
纵是鸣鸿云外，应念我、垂翼低飞。
新词好，他年认取，天际片帆归。
满庭芳（忆庐山）
作者：晁补之
朝代：宋

欲买庐山，山前三亩，小桥横过松间。变名吴市，谁认旧容颜。最好栖贤峡外，应自此、都隔尘寰。人稀到，壶中化国，光景更堪闲。无心，求至道，柴门闭了，饱睡甘餐。幸儿成孙长，为扫家山。若问它年归去，蓦地也、双桨来还。愁难会，清风万壑，高处正跻攀。
满庭芳（次韵答季良）
作者：晁补之
朝代：宋
体裁：词

闲说秋来，乘槎心懒，梦回三岛波间。便思黄帽，同我老山颜。上界仙人官府，何似我、萧散尘寰。云无止，流泉自急，此意本来闲。寂寥，松桂圃，陪君好语，亦可忘餐。况琼枝玉蕊，秀满春山。若问幽栖何意，莫道是、飞鸟知还。无言处，孙登半岭，高韵更难攀。
满庭芳（用东坡韵题自画莲社图）
作者：晁补之
朝代：宋

归去来兮，名山何处，梦中庐阜嵯峨。二林深处，幽士往来多。自画远公莲社，教儿诵、李白长歌。如重到，丹崖翠户，琼草秀金坡。生绡，双幅上，诸贤中履，文彩天梭。社中客，禅心古井无波。我似渊明逃社，怡颜盼、百尺庭柯。牛闲放，溪童任懒，吾已废鞭蓑。
满庭芳（赴信日舟中别次膺十二钗）
作者：晁补之
朝代：宋

鸥起苹中，鱼惊荷底，画船天上来时。翠湾红渚，宛似武陵迷。更晚青山更好，孤云带、远雨丝垂。清歌里，金尊未掩，谁使动分携。竹林、高晋阮，阿咸潇散，犹愧风期。便弃官终隐，钓叟苔矶。纵是冥鸿云外，应念我、垂翼低飞。新词好，他年认取，天际片帆归。
满江红·寄内
作者：晁补之
朝代：宋
体裁：词

月上西窗，书帏静、灯明又灭。水漏涩、铜壶香烬，夜霜如雪。睡眼不曾通夕闭，梦魂争得连宵接。念碧云、川路古来长，无由越。鸾钗重，青丝滑。罗带缓，小腰怯。那更伊多感，恨离伤别。正是少年佳意气，渐当故里春时节。归去来、莫放子规啼，芳菲歇。
满江红·月上西窗
作者：晁补之
朝代：宋
体裁：词

月上西窗，书帏静、灯明又减。水漏涩、铜壶香炉，夜霜如雪。睡眼不曾通夕闭，梦魂争得连宵接。念碧云、川路古来长，无由越。鸾钗重，青丝滑。罗带缓，小腰怯。伊多感那更，恨离伤别。正是少年佳意气，渐当故里春时节。归去来、莫教子规啼，芳菲歇。
满江红·次韵吊汶阳李诚之待制
作者：晁补之
朝代：宋
体裁：词

华鬓春风，长歌罢、伤今感昨。春正好、瑶墀已叹，侍臣冥寞。牙帐尘昏馀剑戟，翠帷月冷虚弦索。记往岁、龙坂误曾登，今飘泊。贤人命，从来薄。流水意，知谁托。绕南枝身似，未眠飞鹊。射虎山边寻旧迹，骑鲸海上追前约。便江湖、与世永相忘，还堪乐。
满江红·赴玉山之谪，与诸父泛舟大泽，分题为别
作者：晁补之
朝代：宋
体裁：词

莫话南征，船头转、三千馀里。未叹此、浮生飘荡，但伤佳会。满眼青山芳草外，半篙碧水斜阳里。问此中、何处芰荷深，渔人指。清时事，羁游意。尽付与，狂歌醉。有多才南阮，自为知己。不似朱公江海去，未成陶令田园计。便楚乡、风景胜吾乡，何人对。
满江红（寄内）
作者：晁补之
朝代：宋

月上西窗，书帏静、灯明又减。水漏涩、铜壶香烬，夜霜如雪。睡眼不曾通夕闭，梦魂争得连宵接。念碧云、川路古来长，无由越。鸾钗重，青丝滑。罗带缓，小腰怯。伊多感那更，恨离伤别。正是少年佳意气，渐当故里春时节。归去来、莫教子规啼，芳菲歇。
满江红（赴玉山之谪，与诸父泛舟大泽，分题为别）
作者：晁补之
朝代：宋

莫话南征，船头转、三千余里。未叹此、浮生飘荡，但伤佳会。满眼青山芳草外，半篙碧水斜阳里。问此中、何处芰荷深，渔人指。清时事，羁游意。尽付与，狂歌醉。有多才南阮，自为知己。不似朱公江海去，未成陶令田园计。便楚乡、风景胜吾乡，何人对。
滨州道中四首
作者：晁补之
朝代：宋

身随符檄塞垒，家与琴书邺都。白酒清谈忆汝，黄花佳节愁予。月堕孤村露合，日出高原雾开。道逐故河西去，人将新雁南来。三径蒋生里第，再见虞君客卿。多病增予归思，少年许子高名。林下囊装夙兴，云间鸿雁悲鸣。行役正嗟予弟，言旋当复诸兄。
滨州道中四首·其一
作者：晁补之
朝代：宋
体裁：六言诗

身随符檄塞垒，家与琴书邺都。白酒清谈忆汝，黄花佳节愁予。
滨州道中四首·其四
作者：晁补之
朝代：宋

林下囊装夙兴，云间鸿雁悲鸣。行役正嗟予弟，言旋当复诸兄。
漫成呈文潜五首
作者：晁补之
朝代：宋

无心看春只欲坐，偶骑马傍春街行。可怜愁以草得暖，一寸心从何处生。花如怨人不近眼，深院一枝春得知。东风不是不爱惜，刚为花愁真是谁。十年闭户不作舞，为客一整红罗裙。莫倚琵琶解写怨，朱帘垂下阿谁闻。平时无欢苦易醉，自怪饮乐颜先酡。乃知醉人不是酒，真是情多非酒多。不是生情薄桃李，广陵一株名最高。俱飞蛱蝶莫猜忌，端为蜻蜓避伯劳。
漫成呈文潜五首·其一
作者：晁补之
朝代：宋
体裁：七言绝句

无心看春只欲坐，偶骑马傍春街行。可怜愁以草得暖，一寸心从何处生。
漫成呈文潜五首·其三
作者：晁补之
朝代：宋
体裁：七言绝句

十年闭户不作舞，为客一整红罗裙。莫倚琵琶解写怨，朱帘垂下阿谁闻。
漫成呈文潜五首·其二
作者：晁补之
朝代：宋
体裁：七言绝句

花如怨人不近眼，深院一枝春得知。东风不是不爱惜，刚为花愁真是谁。
漫成呈文潜五首·其五
作者：晁补之
朝代：宋
体裁：七言绝句

不是生情薄桃李，广陵一株名最高。俱飞蛱蝶莫猜忌，端为蜻蜓避伯劳。
漫成呈文潜五首·其四
作者：晁补之
朝代：宋
体裁：七言绝句

平时无欢苦易醉，自怪饮乐颜先酡。乃知醉人不是酒，真是情多非酒多。
漫浪阁辞
作者：晁补之
朝代：宋

沛高皇之受嬴兮，刘别子曰楚元。羌好诗而说义兮，敬设醴于穆生。戊始怠而穆去兮，申白笑而钳市。富传孙而失国兮，派辟彊之支子。爰清净而少欲兮，以身悟乎霍光。蹇孙向之洽闻兮，至耆老而弥良。曰众贤和于朝兮，万物和于野。粤百世而能调兮，民胥来而凤下。惟刘有后于楚兮，千岁发夫道原。流其芳以益远兮，伟壮舆之不愆。原惟博而好直兮，向异世而复起。舆惟进而未已兮，载向学亦不坠。彼元结之信修兮，羌何为此漫浪也。将履中而晦外兮，其德固天之放也。惟漫浪之为言兮，匪正则之嘉名。岂其惩屈之死忠兮，欲猗移以保生。结当易之一爻兮，幽人履而正吉。舆方壮而恶画兮，弃尔辅欲谁赖。吾语子漫浪之可兮，遗物往其庶几。苟畏人而群于人兮，拭唾面其犹殆。朝骋望乎紫霄兮，夕归次乎左蠡。五老兮在上，星子兮在下。垂瀑介于高丘兮，洞深林而北靡。飞梁亘于三峡兮，倏异景而殊世。青松屋兮桂宇，辛夷房兮梅户。兰糗兮菊粻，荪体荐兮肴若芳。云驷兮霓辀，岁将晏兮谁与游。烟为衣兮水为佩，君谁须兮林之际。吾以漫为旌兮，建彼太虚之上也。吾以浪为乘兮，周彼八荒之外也。羾万里而不逢人兮，御谒我以宜止。晻轰轰而旷汹汹兮，羌何以辩乎明晦。弥高出于千仞兮，群凤过而北南。弥幽径于雷室兮，列缺惊而后先。求佺侨而不得兮，咸勃窣其在下。乃山泽之臞兮，夫何足以跂而望我。茫吾不知其所如兮，黔嬴告我以何舍。出无阴兮入无阳，旋丹崖兮匝大荒。忽临睨夫故居兮，群梯危之蜂户。伛白叟之扶童兮，迎谓我以良苦。返吾稼兮复吾樵，山■■兮江滔滔。舆先人之善俗兮，虽百世犹未改。彼鲁衰而龂龂兮，吾老稚以知耻。匪礼失而求野兮，民固化于不恌。舆克家而好常兮，庸谨行以毋慠。怀向原之遗直兮，念尔祖而履薄。陈洪范之九畴兮，叙三统与七略。以为博而弗考兮，蹇无用而束阁。纷舆世之多贤兮，匪曲全而好修。惟仁宅与义路兮，羌可居而必由。结信贤而自晦兮，忘其同物以迷世。凫与波而上下兮，夫固非驹之所喜。乱曰：接舆诡而悟圣兮，匪沮溺亦楚狂。圣与言而莫顾兮，人以为知乎大方。既不足用吾中兮，吾将从回宪之所臧。
漫浪阁辞
作者：晁补之
朝代：宋

沛高皇之受嬴兮，刘别子曰楚元。
羌好诗而说义兮，敬设醴于穆生。
戊始怠而穆去兮，申白笑而钳市。
富传孙而失国兮，派辟彊之支子。
爰清浄而少欲兮，以身悟乎霍光。
蹇孙向之洽闻兮，至耆老而弥良。
曰众贤和于朝兮，万物和于野。
粤百世而能调兮，民胥来而凤下。
惟刘有后于楚兮，千岁发夫道原。
流其芳以益远兮，伟壮舆之不愆。
原惟博而好直兮，向异世而復起。
舆惟进而未已兮，载向学亦不坠。
彼元结之信修兮，羌何为此漫浪也。
将履中而晦外兮，其德固天之放也。
惟漫浪之为言兮，匪正则之嘉名。
岂其惩屈之死忠兮，欲猗移以保生。
结当易之一爻兮，幽人履而正吉。
舆方壮而恶画兮，弃尔辅欲谁頼。
吾语子漫浪之可兮，遗物往其庶几。
苟畏人而羣于人兮，拭唾面其犹殆。
朝骋望乎紫霄兮，夕归次乎左蠡。
五老兮在上，星子兮在下。
垂瀑介于高丘兮，洞深林而北靡。
飞梁亘于三峡兮，倏异景而殊世。
青松屋兮桂宇，辛夷房兮梅户。
兰糗兮菊粻，荪体荐兮肴若芳。
云驷兮霓辀，岁将晏兮谁与游。
烟为衣兮水为佩，君谁须兮林之际。
吾以漫为旌兮，建彼太虚之上也。
吾以浪为乘兮，周彼八荒之外也。
羾万里而不逢人兮，御谒我以宜止。
晻轰轰而旷汹汹兮，羌何以辩乎明晦。
弥高出于千仞兮，羣凤过而北南。
弥幽径于雷室兮，列缺惊而后先。
求佺侨而不得兮，咸勃窣其在下。
乃山泽之臞兮，夫何足以跂而望我。
茫吾不知其所如兮，黔嬴告我以何舍。
出无阴兮入无阳，旋丹崖兮匝大荒。
忽临睨夫故居兮，羣梯危之蜂户。
伛白叟之扶童兮，迎谓我以良苦。
返吾稼兮復吾樵，山{⿰山悤}{⿰山悤}兮江滔滔。
舆先人之善俗兮，虽百世犹未改。
彼鲁衰而龂龂兮，吾老穉以知耻。
匪礼失而求野兮，民固化于不恌。
舆克家而好常兮，庸谨行以毋慠。
怀向原之遗直兮，念尔祖而履薄。
陈洪范之九畴兮，叙三统与七略。
以为博而弗考兮，蹇无用而束阁。
纷舆世之多贤兮，匪曲全而好修。
惟仁宅与义路兮，羌可居而必由。
结信贤而自晦兮，忘其同物以迷世。
鳬与波而上下兮，夫固非驹之所喜。
乱曰：接舆诡而悟圣兮，匪沮溺亦楚狂。
圣与言而莫顾兮，人以为知乎大方。
既不足用吾中兮，吾将从回宪之所臧。
漫浪阁辞
作者：晁补之
朝代：宋

沛高皇之受嬴兮，刘别子曰楚元。羌好诗而说羲兮，敬设醴于穆生。戊始怠而穆去兮，申白笑而钳市。冨传孙而失国兮，派辟强之支子。爰清净而少欲兮，以身悟乎霍光。蹇孙向之洽闻兮，至耆老而弥良。曰众贤和于朝兮，万物和于野。粤百世而能调兮，民胥来而凤下。惟刘有后于楚兮，千岁发夫道原。流其芳以益远兮，伟壮舆之不愆。厡惟博而好直兮，向异世而复起。舆惟进而未已兮，载向学亦不坠。彼元结之信修兮，羌何为此漫浪也。将履中而晦外兮，其徳固天之放也。惟漫浪之为言兮，匪正则之嘉名。岂其惩屈之死忠兮，欲猗移以保生。结当易之一爻兮，幽人履而正吉。舆方壮而恶书兮，弃尔辅欲谁赖。吾语子漫浪之可兮，遗物往其庶几。苟畏人而群于人兮，拭唾面其犹殆。朝骋望乎紫霄兮，夕归次乎左蠡。五老兮在上，星子兮在下。垂瀑介于高丘兮，洞深林而北靡。飞梁亘于三峡兮，倏异景而殊世。青松屋兮桂宇，辛夷房兮梅户。兰糗兮菊粻，荪体荐兮肴若芳。云驷兮霓辀，岁将晏兮谁与游。烟为衣兮水为佩，君谁须兮林之际。吾以漫为旌兮，建彼太虚之上也。吾以浪为乘兮，周彼八荒之外也。羾万里厕不逢人兮，御谒我以宜止。晻轟轟而旷汹汹兮，羌何以辩乎明晦。弥高出于千仞兮，群凤过而北南。弥幽径于雷室兮，列缺惊而后先。求佺侨而不得兮，咸勃窣其在下。乃山泽之臞兮，夫何足以跂而望我。茫吾不知其所如兮，黔嬴告我以何舍。出无阴兮入无阳，旋丹崖兮匝大荒。忽临睨夫故居兮，羣梯危之蜂户。伛白叟之扶童兮，迎谓我以良苦。返吾稼兮复吾樵，山{⿰山悤}{⿰山悤}兮江滔滔。舆先人之善俗兮，虽百世犹未攺。彼鲁衰而龂龂兮，吾老穉以知耻。匪礼失而求野兮，民固化于不恌。舆克家而好常兮，庸谨行以毋慠。怀向厡之遗直兮，念尔祖而履薄。陈洪范之九畴兮，叙三统与七略。以为博而弗考兮，蹇无用而束阁。纷舆世之多贤兮，匪曲全而好修。惟仁宅与羲路兮，羌可居而必由。结信贤而自晦兮，忘其同物以迷世。凫与波而上下兮，夫固非驹之所喜。乱曰：接舆诡而悟圣兮，匪沮溺亦楚狂。圣与言而莫顾兮，人以为知乎大方。既不足用吾中兮，吾将从回宪之所臧。
潼关道中
作者：晁补之
朝代：宋
体裁：七言律诗

尘土长安古道深，潼关依旧接桃林。使君骢马来何后，道士青牛去莫寻。春半河山犹寂莫，日长坑阪正崎嵚。平生冷笑元龙误，老觉求田负寸心。
澶守谏议韩璹祷雨有应
作者：晁补之
朝代：宋

长蜺饮井井欲乾，白鼍鸣窟凄风寒。公马未驾阴漫漫，公归湿幕濡旌幡。霜刀不染鹅颈殷，涂龙安享雩舞闲。隰桑有沃柔可攀，小麦青青大麦攒。拜公起舞公颜欢，明日空阶响夜阑。屋漏不复愁衣单，帡幪广厦安如山。
澶守谏议韩璹祷雨有应
作者：晁补之
朝代：宋

长蜺饮井井欲干，白鼍鸣窟凄风寒。
公马未驾阴漫漫，公归湿幕濡旌幡。
霜刀不染鹅颈殷，涂龙安享雩舞闲。
隰桑有沃柔可攀，小麦青青大麦攒。
拜公起舞公颜欢，明日空阶响夜阑。
屋漏不復愁衣单，帡幪广厦安如山。
点绛唇·檀口星眸
作者：晁补之
朝代：宋
体裁：词

檀口星眸，艳如桃李情柔惠。据我心里。不肯相抛弃。哭怕人猜，笑又无滋味。忡忡地。系人心里。一句临歧誓。
点绛唇（同前）
作者：晁补之
朝代：宋
体裁：词

回雁风微，养花浓淡天容好。似春知道。吉梦佳辰到。共乐春台，携手蓬莱小。同倾祷。愿春不老。岁岁寻芳草。
点绛唇（同前）
作者：晁补之
朝代：宋
体裁：词

檀口星眸，艳如桃李情柔惠。据我心里。不肯相抛弃。哭怕人猜，笑又无滋味。忡忡地。系人心里。一句临岐誓。
玉溪归逢甥李相如汴中
作者：晁补之
朝代：宋

蛮乡俟天形，畏蠚复惮暑。梦甥来万里，竹响风动宇。如今真似梦，相对别恨吐。平生窘执辔，白面力如虎。谁令斗指日，江使堕渔罟。桃僵李为仆，遗佩满江渚。常忧抱石死，无复脚踏土。那知徼时愿，起废遇明主。旷调已远迹，未用矜杜举。但忧世议隘，亡弓不亡楚。吾甥学孔子，况乃父母鲁。如闻四门辟，未信溯洄沮。上书闵魃旱，膏以神灵雨。北海自有人，高丘岂无女。尔壮观尔能，吾归固吾所。期甥二儿上，馀子不足数。何以喻吾心，酌此湘吴醑。
玉溪归逢甥李相如汴中
作者：晁补之
朝代：宋

蛮乡俟天形，畏蠚復惮暑。
梦甥来万里，竹响风动宇。
如今真似梦，相对别恨吐。
平生窘执辔，白面力如虎。
谁令斗指日，江使堕渔罟。
桃僵李为仆，遗佩满江渚。
常忧抱石死，无復脚踏土。
那知徼时愿，起废遇明主。
旷调已远迹，未用矜杜举。
但忧世议隘，亡弓不亡楚。
吾甥学孔子，况乃父母鲁。
如闻四门闢，未信遡洄沮。
上书闵魃旱，膏以神灵雨。
北海自有人，高丘岂无女。
尔壮观尔能，吾归固吾所。
期甥二儿上，余子不足数。
何以喻吾心，酌此湘吴醑。
玉蝴蝶
作者：晁补之
朝代：宋

暗忆少年豪气，烂南国、蓬岛风光。醉倚吴王宫殿，不解悲凉。舞犹慵、小腰似柳，歌尚怯、娇语如簧。好林塘。玳筵留住，彩舫携将。清狂。扬州一梦，中山千日，名利都忘。细数从前，眼中欢事尽成伤。去船迷、乱花流水，遗佩悄、寒草空江。黯愁肠。暮云吟断，青鬓成霜。
玉蝴蝶·暗忆少年豪气
作者：晁补之
朝代：宋
体裁：词

暗忆少年豪气，烂南国、蓬岛风光。醉倚吴王宫殿，不解悲凉。舞犹慵、小腰似柳，歌尚怯、娇语如簧。好林塘。玳筵留住，彩舫携将。清狂。扬州一梦，中山千日，名利都忘。细数从前，眼中欢事尽成伤。去船迷，乱花流水，遗佩悄、寒草空江。黯愁肠。暮云吟断，青鬓成霜。
王拱辰太尉挽辞二首
作者：晁补之
朝代：宋

贾山辞赋妙升堂，十八高名擅洛阳。遭主圣人千载事，济时贤献万夫望。已加坛上将军钺，未促齐中相国装。曾有新诗介眉寿，悲歌何忍送归墙。童年已切耆英慕，壮岁初陪后乘游。卫幕櫜弓皆广建，梁筵进牍并枚邹。云台生面丹青古，马鬣新封草木秋。是事公应付蜩甲，苍霞谁见揖浮丘。
王拱辰太尉挽辞二首·其一
作者：晁补之
朝代：宋
体裁：七言律诗

贾山辞赋妙升堂，十八高名擅洛阳。遭主圣人千载事，济时贤献万夫望。已加坛上将军钺，未促齐中相国装。曾有新诗介眉寿，悲歌何忍送归墙。
王拱辰太尉挽辞二首·其二
作者：晁补之
朝代：宋
体裁：七言律诗

童年已切耆英慕，壮岁初陪后乘游。卫幕櫜弓皆广建，梁筵进牍并枚邹。云台生面丹青古，马鬣新封草木秋。是事公应付蜩甲，苍霞谁见揖浮丘。
琴中宫调辞
作者：晁补之
朝代：宋
体裁：古风

神仙神仙何处，青山里，白云际，不似人间世。源上正碧桃春，清溪乍逢人。住无因，忆红尘，出洞花纷纷。
甘雨
作者：晁补之
朝代：宋

晻晻轰轰有物催，端如鬼驾北溟来。百昌一种得甘雨，蛇不耆乾苕卵摧。
甘雨
作者：晁补之
朝代：宋

晻晻轰轰有物催，端如鬼驾北溟来。百昌一种得甘雨，蛇不耆干苕卵摧。
生查子
作者：晁补之
朝代：宋

夜饮别佳人，梅小犹飘雪。忍泪一春愁，过却花时节。相见话相思，重与临风月。休似那回时，无事还轻别。
生查子·夜引别佳人
作者：晁补之
朝代：宋
体裁：词

夜引别佳人，梅小犹飘雪。
忍泪一春愁，过却花时节。
相见话相思，重与临风月。
休似那回时，无事还轻别。
生查子·永日向人妍
作者：晁补之
朝代：宋
体裁：词

永日向人妍，百合忘忧草。午枕梦初回，远柳蝉声杳。藓井出冰泉，洗瀹烦襟了。却挂小帘钩，一缕炉烟袅。
生查子（同前夏日即事）
作者：晁补之
朝代：宋

永日向人妍，百合忘忧草。午枕梦初回，远柳蝉声杳。藓井出冰泉，洗沦烦襟了。却挂小帘钩，一缕炉烟袅。
生查子（同前感旧）
作者：晁补之
朝代：宋
体裁：词

宫里妒娥眉，十载辞君去。翠袖怯天寒，修竹无人处。今日近君家，望极香车骛。一水是红墙，有恨无由语。
生查子（梅）
作者：晁补之
朝代：宋
体裁：词

青帝晓来风，偏傍梅梢紧。未放玉肌开，已觉龙香喷。此意比佳人，争奈非朱粉。惟有许飞琼，风味依稀近。
用前韵答李行正教授
作者：晁补之
朝代：宋

见我淮南初召西，重来学馆尚栖迟。未容小隐通三径，聊可卑飞共一枝。饮罢玉山方突兀，赋成笔陈已淫夷。霜荷叶叹青衫旧，闻子修身自畏知。
用前韵答李行正教授
作者：晁补之
朝代：宋

见我淮南初召西，重来学馆尚栖迟。
未容小隠通三径，聊可卑飞共一枝。
饮罢玉山方突兀，赋成笔陈已淫夷。
霜荷叶叹青衫旧，闻子修身自畏知。
用前韵答李行正教授
作者：晁补之
朝代：宋

见我淮南被召西，重来学馆尚栖迟。未容小隐通三径，聊可卑飞共一枝。饮罢玉山方突兀，赋成笔陈已淫夷。霜荷叶叹青衫旧，闻子修身自畏知。
用寄成季韵呈鲁直
作者：晁补之
朝代：宋

怀英名高长史口，独以一人当北斗。黄公崛起与之班，奄有斯名唐以还。文章破觚赖圣世，笔墨未逃蹊径间。湖州太守诸儒长，可独进贤无上赏。曾语黄公四坐惊，竞吟佳句汶阳城。饮茶未胜薄酒倾，若人所辱伊人荣。凤兮德衰众鸟耻，陈蔡不忧颜氏子。穷吟百轴传未已，短发频搔为君喜。君不见富贵及时行乐难，虽无赵女有秦弹。梦中自古不识路，月在云际劳梯攀。何时半岭闻清啸，相值苏门百尺山。
用寄成季韵呈鲁直
作者：晁补之
朝代：宋

怀英名高长史口，独以一人当北斗。
黄公崛起与之班，奄有斯名唐以还。
文章破觚頼圣世，笔墨未逃蹊径间。
湖州太守诸儒长，可独进贤无上赏。
曾语黄公四坐惊，竞吟佳句汶阳城。
饮茶未胜薄酒倾，若人所辱伊人荣。
凤兮德衰众鸟耻，陈蔡不忧颜氏子。
穷吟百轴传未已，短髮频搔为君喜。
君不见富贵及时行乐难，虽无赵女有秦弹。
梦中自古不识路，月在云际劳梯攀。
何时半岭闻清啸，相值苏门百尺山。
用文潜馆中韵赠蔡学正天启
作者：晁补之
朝代：宋

蔡侯饱学囷千釜，濯足清江起南土。
立谈颇似燕客豪，快夺范睢如坠雨。
东城禽羽未足言，柏直何为口方乳。
蒋侯山中伴香火，三年不厌长斋苦。
平生傀落有谁同，要得张侯三日语。
昼闲那自运甓忙，时清不用闻鸡舞。
桓荣欢喜见车马，书册辛勤立门户。
自当食肉似班超，猛虎何尝窥案俎。
用文潜馆中韵赠蔡学正天启
作者：晁补之
朝代：宋

蔡侯饱学囷千釜，濯足清江起南土。立谈颇似燕客豪，快夺范雎如坠雨。东城禽羽未足言，柏直何为口方乳。蒋侯山中伴香火，三年不厌长斋苦。平生傀落有谁同，要得张侯三日语。昼闲那自运甓忙，时清不用闻鸡舞。桓荣欢喜见车马，书册辛勤立门户。自当食肉似班超，猛虎何尝窥案俎。
用无斁八弟永城相迎韵寄怀
作者：晁补之
朝代：宋

平生殚千金，术似刘累僻。春风九轨道，无我迷阳迹。呼来着冠紞，野貌不改昔。易衣怜介弟，犹有布一尺。身惭崔浩短，胸次俨列戟。中天翥鸾凤，我自无六翮。何曾客权贵，见谓贫盗璧。堂堂涑水翁，我在此人籍。不诋曲江贤，宁羞九年谪。艰难累吾母，鬓发白一夕。独此负吾心，敢言忠抱石。方时半千运，异昔阳九厄。譬驰羊肠阪，双任臣子责。帝王所张弛，乾坤有阖辟。君敷皇极言，人咏蓼萧泽。鸢鱼竞飞跃，风俗凛移易。已开公府合，又置四郊驿。搜求逮田野，欣喜到僮役。虽微携手上，颇似破笯释。川涂见吾弟，薪木询我宅。怜君如我固，不叹玄尚白。薄饮尽余醅，凝尘振鹿席。我醉易成狂，欲起须君掖。
用无斁八弟永城相迎韵寄怀
作者：晁补之
朝代：宋

平生殚千金，术似刘累僻。
春风九轨道，无我迷阳迹。
呼来着冠紞，野貌不改昔。
易衣怜介弟，犹有布一尺。
身惭崔浩短，胸次俨列戟。
中天翥鸾凤，我自无六翮。
何曾客权贵，见谓贫盗璧。
堂堂涑水翁，我在此人籍。
不诋曲江贤，宁羞九年谪。
艰难累吾母，鬓髮白一夕。
独此负吾心，敢言忠抱石。
方时半千运，异昔阳九厄。
譬驰羊肠坂，双任臣子责。
帝王所张弛，干坤有阖闢。
君敷皇极言，人咏蓼萧泽。
鸢鱼竞飞跃，风俗凛移易。
已开公府閤，又置四郊驿。
搜求逮田野，欣喜到僮役。
虽微携手上，颇似破笯释。
川涂见吾弟，薪木询我宅。
怜君如我固，不叹玄尚白。
薄饮尽余醅，凝尘振粗席。
我醉易成狂，欲起须君掖。
用无斁八弟永城相迎韵寄怀
作者：晁补之
朝代：宋

平生殚千金，术似刘累僻。春风九轨道，无我迷阳迹。呼来著冠紞，野貌不改昔。易衣怜介弟，犹有布一尺。身惭崔浩短，胸次俨列戟。中天翥鸾凤，我自无六翮。何曾客权贵，见谓贫盗璧。堂堂涑水翁，我在此人籍。不诋曲江贤，宁羞九年谪。艰难累吾母，鬓发白一夕。独此负吾心，敢言忠抱石。方时半千运，异昔阳九厄。譬驰羊肠坂，双任臣子责。帝王所张弛，乾坤有阖辟。君敷皇极言，人咏蓼萧泽。鸢鱼竞飞跃，风俗凛移易。已开公府閤，又置四郊驿。搜求逮田野，欣喜到僮役。虽微携手上，颇似破笯释。川涂见吾弟，薪木询我宅。怜君如我固，不叹玄尚白。薄饮尽馀醅，凝尘振粗席。我醉易成狂，欲起须君掖。
用评字韵和答府教授十二弟
作者：晁补之
朝代：宋
体裁：七言律诗

君诗飘举似鸿惊，书入扬州子弟评。圣世由来升俊造，少年已自得声名。六经正可三冬足，万里聊堪一日行。更约弥敦同姓乐，能来触咏畅幽情。
用谷字韵答提刑毅父治河桥
作者：晁补之
朝代：宋
体裁：古风

两堤马头高作山，两津车路深成谷。截川夭矫暮虹背，排浪参差动蚿足。七牛蹴河犹怒目，一牛从能往不复。借牛使河此圣时，强饮不须求马玉。
用谷字韵答提刑毅父治河桥
作者：晁补之
朝代：宋

两堤马头高作山，两津车路深成谷。
截川夭矫暮虹背，排浪参差动蚿足。
七牛蹴河犹怒目，一牛从能往不復。
借牛使河此圣时，强饮不须求马玉。
由开先万杉栖贤罗汉入城南康守云惜君未至紫
作者：晁补之
朝代：宋

南康南麓江州北，五百伽篮似蜜脾。万室千门俱面势，不应独是紫霄奇。
由开先万杉栖贤罗汉入城南康守云惜君未至紫霄峰也因以此答
作者：晁补之
朝代：宋
体裁：七言绝句

南康南麓江州北，五百伽蓝似蜜脾。万室千门俱面势，不应独是紫霄奇。
病起呈李县令希孝
作者：晁补之
朝代：宋

次公恶醒狂，得酒要自浊。病闻南邻邀，不往亦踊跃。空床成展转，假寐风雨恶。中虚气袭逆，妄梦时可愕。每惭张隐居，凌旦发囊药。晓来天境清，日出鸟语乐。家人语南轩，青杏已可嚼。复云竹斋前，阶戺有迸箨。欣然欲举手，纱帽未能著。平生李夫子，相得怀抱廓。何当戒长须，夙驾慰寂莫。杯杓恐不胜，快语聊一噱。
病起呈李县令希孝
作者：晁补之
朝代：宋

次公恶醒狂，得酒要自浊。
病闻南邻邀，不往亦踊跃。
空床成展转，假寐风雨恶。
中虚气袭逆，妄梦时可愕。
每惭张隠居，凌旦发囊药。
晓来天境清，日出鸟语乐。
家人语南轩，青杏已可嚼。
復云竹斋前，阶戺有迸箨。
欣然欲举手，纱帽未能着。
平生李夫子，相得怀抱廓。
何当戒长鬚，夙驾慰寂莫。
杯杓恐不胜，快语聊一噱。
病起答关景晖
作者：晁补之
朝代：宋
体裁：五言律诗

卧病车马绝，初非遗世人。逍遥乍形散，邂逅却情真。见护屏能力，相扶竹亦神。闲来佐欢喜，漉酒用陶巾。
登庐山
作者：晁补之
朝代：宋

丹碧沉沉虎豹闲，松幢引度九重关。人间未觉浑无路，天上还惊更有山。瑶草红泉供挹酌，金风白露送跻攀。良游自叹平生误，便欲归家鬓已斑。
白纻辞上苏翰林二首
作者：晁补之
朝代：宋

白纻棼莫缉，纫兰作衣袪。朝兮日所暴，暮兮雨所濡。木瓜谅微物，期报乃琼琚。芳华辞甚妙，赠我不如无。上山割白纻，山高叶摵摵。持归当户绩，为君为絺绤。不惜洁如霜，畏君莫我即。谁言菖蒲花，可闻不可识。
白纻辞上苏翰林二首·其一
作者：晁补之
朝代：宋
体裁：古风

白纻棼莫缉，纫兰作衣袪。朝兮日所暴，暮兮雨所濡。木瓜谅微物，期报乃琼琚。芳华辞甚妙，赠我不如无。
白纻辞上苏翰林二首·其二
作者：晁补之
朝代：宋
体裁：古风

上山割白纻，山高叶摵摵。持归当户绩，为君为絺绤。不惜洁如霜，畏君莫我即。谁言菖蒲花，可闻不可识。
皖口寄怀前太平守陈公度
作者：晁补之
朝代：宋
体裁：七言绝句

常爱东陵早拂衣，我行曾不叩荆扉。凭君天柱峰头望，看我扁舟几日归。
皖口遭风
作者：晁补之
朝代：宋
体裁：七言绝句

欻起惊涛渺去程，扁舟三日滞长汀。无心坐使群鸥舞，莽眇吾知未可乘。
盐角儿·亳社观梅
作者：晁补之
朝代：宋
体裁：词

开时似雪，谢时似雪，花中奇绝。香非在蕊，香非在萼，骨中香彻。
占溪风，留溪月，堪羞损、山桃如血。直饶更、疏疏淡淡，终有一般情别。
盐角儿·开时似雪
作者：晁补之
朝代：宋
体裁：词

开时似雪。谢时似雪。花中奇绝。香非在蕊，香非在萼，骨中香彻。占溪风，留溪月。堪羞损、山桃如血。直饶更、疏疏淡淡，终有一般情别。
直庐联句
作者：晁补之
朝代：宋

上合井泉甘若醴，蓬山点茶竹阴底。庚伏恩容午课休，宫殿初凉朝雨洗。身闲出饮官不嗔，日长睡足长精神。未惭便作蠹鱼老，拔毛济世知何人。
直庐联句
作者：晁补之
朝代：宋
体裁：古风

上閤井泉甘若醴，蓬山点茶竹阴底。庚伏恩容午课休，宫殿初凉朝雨洗。身闲出饮官不嗔，日长睡足长精神。未惭便作蠹鱼老，拔毛济世知何人。
直舍即事
作者：晁补之
朝代：宋
体裁：古风

秋云多重阴，凌旦亦可乐。虚斋坐亭午，寒雨依高阁。王官有忧责，霖潦河未落。孝先但欲眠，不奈弟子谑。黄花迫晚景，白露下丛薄。独当慰佳节，得酒自斟酌。
省曹梦游山示无斁
作者：晁补之
朝代：宋

万里归来兄弟乐，百年多病井庐思。如何骑马穿靴地，只梦登山着屐时。
省曹梦游山示无斁
作者：晁补之
朝代：宋

万里归来兄弟乐，百年多病井庐思。如何骑马穿靴地，只梦登山著屐时。
碧牡丹·王晋卿都尉宅观舞
作者：晁补之
朝代：宋

院宇帘垂地。银筝雁、低春水。送出灯前，婀娜腰肢柳细。步蹙香裀，红浪随鸳履。梁州紧凤翘坠。悚轻体。绣带因风起。霓裳恐非人世。调促香檀，困入流波生媚。上客休辞，眼乱尊中翠。玉阶霜、透罗袂。
碧牡丹·王晋卿都尉宅观舞
作者：晁补之
朝代：宋
体裁：词

院宇帘垂地。银筝雁、低春水。送出灯前，婀娜腰肢柳细。步蹙香裀，红浪随鸳履。梁州紧凤翘坠。竦轻体。绣带因风起。霓裳恐非人世。调促香檀，困入流波生媚。上客休辞，眼乱尊中翠。玉阶霜、透罗袂。
碧牡丹·院宇帘垂地
作者：晁补之
朝代：宋
体裁：词

院宇帘垂地。银筝雁、低春水。送出灯前，婀娜腰枝柳细。步蹙香裀，红浪随鸳履。梁州紧凤翘坠。悚轻体。绣带因风起。霓裳恐非人世。调促香檀，困入流波生媚。上客休辞，眼乱尊中翠。玉阶霜、透罗袂。
碧牡丹（焦成马上口占）
作者：晁补之
朝代：宋
体裁：词

渐老闲情减。春山事、撩心眼。似血桃花，似雪梨花相间。望极雅川，阳焰迷归雁。征鞍方长坂。正魂乱。旧事如云散。良游盛年俱换。罢说功名，但觉青山归晚。记插宫花，扶醉蓬莱殿。如今霜尘满。
碧牡丹（王晋卿都尉宅观舞）
作者：晁补之
朝代：宋

院宇帘垂地。银筝雁、低春水。送出灯前，婀娜腰肢柳细。步蹙香裀，红浪随鸳履。梁州紧，凤翘坠。悚轻体。绣带因风起。霓裳恐非人世。调促香檀、困入流波生媚。上客休辞，眼乱尊中翠。玉阶霜透罗袂。
示张仲原秀才二首
作者：晁补之
朝代：宋

去年钜野张狂澜，黄河水不到鱼山。焦城有屋仲子筑，它日能来相往还。城头急雨昏长川，城边清流鸥鹭闲。城西云黑电脚落，斜日正在城东山。
示张仲原秀才二首·其一
作者：晁补之
朝代：宋

去年鉅野张狂澜，黄河水不到鱼山。
焦城有屋仲子筑，它日能来相往还。
示张仲原秀才二首·其一
作者：晁补之
朝代：宋

去年钜野张狂澜，黄河水不到鱼山。焦城有屋仲子筑，它日能来相往还。
示张仲原秀才二首二
作者：晁补之
朝代：宋
体裁：七言绝句

城头急雨昏长川，城边清流鸥鹭闲。城西云黑电脚落，斜日正在城东山。
礼部移竹次韵李员外文叔
作者：晁补之
朝代：宋
体裁：古风

东南之美者，见伐以直干。岂如此君疏，犹作此郎玩。此郎乃在此，无乃材亦散。平生吉甫颂，意鄙枚叔乱。坐狂得此冷，对竹头帻岸。尚思杀青书，充宇白虎观。恐此愧子猷，还成倚楹叹。
祝家墩阻水旦起舟人云天上风花顺矣作一绝
作者：晁补之
朝代：宋

依依牛马辨平沙，三日扁舟近祝家。明日扬帆应复驶，蒸云散乱作风花。
祝家墩阻水旦起舟人云天上风花顺矣作一绝
作者：晁补之
朝代：宋

依依牛马辨平沙，三日扁舟近祝家。
明日扬帆应復驶，蒸云散乱作风花。
祝家墩阻水旦起舟人云天上风花顺矣作一绝
作者：晁补之
朝代：宋

依依牛马辨平沙，三日扁舟近祝家。明日扬颿应复驶，蒸云散乱作风花。
祷雨宿九曲池上三首
作者：晁补之
朝代：宋

同辇笙歌地，荒池风露天。无心更怀古，凉夜正甘眠。荒城孤绝处，犹指玉钩亭。凉月遍宜上，江南山更青。微月淡芜城，飞萤纵复横。蛙鱼凉亦乐，跳港触荷声。
祷雨宿九曲池上三首·其一
作者：晁补之
朝代：宋

同辇笙歌地，荒池风露天。无心更怀古，凉夜正甘眠。
祷雨宿九曲池上三首·其三
作者：晁补之
朝代：宋
体裁：五言绝句

微月淡芜城，飞萤纵复横。蛙鱼凉亦乐，跳港触荷声。
祷雨宿九曲池上三首·其二
作者：晁补之
朝代：宋

荒城孤绝处，犹指玉钩亭。凉月遍宜上，江南山更青。
离亭宴·忆吴兴寄金陵怀古声中
作者：晁补之
朝代：宋
体裁：词

忆向吴兴假守。双溪四垂高柳。仪凤桥边兰舟过，映水雕甍华牖。烛下小红妆，争看史君归后。携手松亭难又。题诗水轩依旧。多少绿荷相倚恨，背立西风回首。怅望采莲人，烟波万重吴岫。
离亭宴·次韵吊豫章黄鲁直
作者：晁补之
朝代：宋
体裁：词

丹府黄香堪笑。章台坠鞭年少。细雨春风花落处，醉里中人传诏。却上五湖船，悲歌楚狂同调。青草荆江波渺。香炉紫霄簪小。人去江山长依旧，幼妇空传辞妙。洒泪作招魂，枫林子规啼晓。
离亭宴（忆吴兴寄金陵怀古声中）
作者：晁补之
朝代：宋

忆向吴兴假守。双溪四垂高柳，仪凤桥边兰舟过，映水雕甍华牖。烛下小红妆，争看史君归后。携手松亭难又。题诗水轩依旧。多少绿荷相倚恨，背立西风回首。怅望采莲人，烟波万重吴岫。
离亭宴（次韵吊豫章黄鲁直）
作者：晁补之
朝代：宋

丹府黄香堪笑。章台坠鞭年少。细雨春风花落处，醉里中人传韶。却上五湖船，悲歌楚狂同调。
青草荆江波渺。香炉紫霄簪小。人去江山长依旧，幼妇空传辞妙。洒泪作招魂，枫林子规啼晓。
秋夜古风
作者：晁补之
朝代：宋

瑶池始波县圃风，邓林飞叶云搅空。人间栎社几黄落，晓窗洗黛悲青铜。常嗟彭祖悔杖晚，不见王母桃花红。安知帝怒削龙伯，舆峤已没归墟中。楚人方复感时节，申旦不寐同秋虫。虚堂气入枕簟肃，熟寐不复闻嗈嗈。大言身塞不得仰，了语无异鸿毛烘。天如旋磨人蚁却，更千万日劳何功。汉南种柳人笑尔，江潭凄怆雕形容。小楼遐观午夜阒，凉月不尽山无穷。一身逆旅过万物，千古昨梦如惊蓬。胡床收虑蹔一息，杲杲已上扶桑东。
秋夜古风
作者：晁补之
朝代：宋

瑶池始波县圃风，邓林飞叶云搅空。人间栎社几黄落，晓窗洗黛悲青铜。常嗟彭祖悔杖晚，不见王母桃花红。安知帝怒削龙伯，舆峤已没归墟中。楚人方复感时节，申旦不寐同秋虫。虚堂气入枕簟肃，熟寐不复闻嗈嗈。大言身塞不得仰，了语无异鸿毛烘。天如旋磨人蚁却，更千万日劳何功。汉南种柳人笑尔，江潭悽怆彫形容。小楼遐观午夜阒，凉月不尽山无穷。一身逆旅过万物，千古昨梦如惊蓬。胡床收虑暂一息，杲杲已上扶桑东。
秋夜古风
作者：晁补之
朝代：宋

瑶池始波县圃风，邓林飞叶云搅空。
人间栎社几黄落，晓窗洗黛悲青铜。
常嗟彭祖悔杖晚，不见王母桃花红。
安知帝怒削龙伯，舆峤已没归墟中。
楚人方復感时节，申旦不寐同秋虫。
虚堂气入枕簟肃，熟寐不復闻嗈嗈。
大言身塞不得仰，了语无异鸿毛烘。
天如旋磨人蚁却，更千万日劳何功。
汉南种柳人笑尔，江潭悽怆雕形容。
小楼遐观午夜阒，凉月不尽山无穷。
一身逆旅过万物，千古昨梦如惊蓬。
胡床收虑暂一息，杲杲已上扶桑东。
秋夜西岗联句
作者：晁补之
朝代：宋

城南远人迹，虫响最先秋。河汉横疑近，星辰烂不收。露浓枝上月，风驶苑中筹。下直身田野，相忘世马牛。市声城郭夜，遥色草茅幽。寂寞容还往，文章得献酬。天依阊阖转，斗直未央留。清洛东输海，夷门北拱州。寒灯知苦织，浊酒识穷愁。饱食容高议，苍颜媿薄游。黑貂寒事早，青史素心遒。附骥容吾钝，黄金试络头。
秋夜西岗联句
作者：晁补之
朝代：宋
体裁：五言排律

城南远人迹，虫响最先秋。河汉横疑近，星辰烂不收。露浓枝上月，风驶苑中筹。下直身田野，相忘世马牛。市声城郭夜，遥色草茅幽。寂莫容还往，文章得献酬。天依阊阖转，斗直未央留。清洛东输海，夷门北拱州。寒灯知苦织，浊酒识穷愁。饱食容高议，苍颜愧薄游。黑貂寒事早，青史素心遒。附骥容吾钝，黄金试络头。
秋竹
作者：晁补之
朝代：宋
体裁：古风

秋风多烦冤，竹是岁寒物。朝寒阶玲珑，暮寒阶恤勿。翻然下一叶，未觉瘦崷崒。岂无陈根旁，寂莫众头屈。何时雷填填，看尔射地出。
秦国夫人挽辞三首
作者：晁补之
朝代：宋

指李仙源后，兴唐帝胄馀。家传湖北句，人诵岭南书。知子唯宾客，扬名属起居。平生操史笔，遗事一欷歔。相国家风独，夫人壸范如。宝珈宜服象，文锦合轩鱼。感慨温成议，光华庆寿馀。非夫闻敌退，应愧此生虚。酷好春秋学，亲书列女篇。胡儿吟敢并，逸少字方传。馀事犹闺范，高材自世贤。凯风君莫诵，秋柏已成阡。
秦国夫人挽辞三首·其一
作者：晁补之
朝代：宋

指李仙源后，兴唐帝胄余。
家传湖北句，人诵岭南书。
知子唯宾客，扬名属起居。
平生操史笔，遗事一欷歔。
秦国夫人挽辞三首·其一
作者：晁补之
朝代：宋

指李仙源后，兴唐帝胄馀。家传湖北句，人诵岭南书。知子唯宾客，扬名属起居。平生操史笔，遗事一欷歔。
秦国夫人挽辞三首·其三
作者：晁补之
朝代：宋

酷好春秋学，亲书列女篇。
胡儿吟敢并，逸少字方传。
余事犹闺范，高材自世贤。
凯风君莫诵，秋柏已成阡。
秦国夫人挽辞三首·其三
作者：晁补之
朝代：宋

酷好春秋学，亲书列女篇。胡儿吟敢并，逸少字方传。馀事犹闺范，高材自世贤。凯风君莫诵，秋柏已成阡。
秦国夫人挽辞三首·其二
作者：晁补之
朝代：宋

相国家风独，夫人壸范如。
宝珈宜服象，文锦合轩鱼。
感慨温成议，光华庆寿余。
非夫闻敌退，应愧此生虚。
秦国夫人挽辞三首·其二
作者：晁补之
朝代：宋

相国家风独，夫人壸范如。宝珈宜服象，文锦合轩鱼。感慨温成议，光华庆寿馀。非夫闻敌退，应愧此生虚。
秦国夫人挽辞安门下母二首
作者：晁补之
朝代：宋

瓜瓞传仙裔，鸤鸠媲积功。龙章看子贵，鹤发与夫同。褕翟丹青里，珠襦鼓吹中。秋原送车泪，斜日起西风。城南塞冠盖，哀挽送何人。吉卜郊连浚，恩封国号秦。桓碑空复古，蒿里不知春。应夺居庐念，朝廷伫弼臣。
秦国夫人挽辞安门下母二首·其一
作者：晁补之
朝代：宋

瓜瓞传仙裔，鸤鸠媲积功。龙章看子贵，鹤发与夫同。褕翟丹青里，珠襦鼓吹中。秋原送车泪，斜日起西风。
秦国夫人挽辞安门下母二首·其一
作者：晁补之
朝代：宋

瓜瓞传仙裔，鸤鸠媲积功。
龙章看子贵，鹤髮与夫同。
褕翟丹青裏，珠襦鼓吹中。
秋原送车泪，斜日起西风。
秦国夫人挽辞安门下母二首·其二
作者：晁补之
朝代：宋

城南塞冠盖，哀挽送何人。吉卜郊连浚，恩封国号秦。桓碑空复古，蒿里不知春。应夺居庐念，朝廷伫弼臣。
秦国夫人挽辞安门下母二首·其二
作者：晁补之
朝代：宋

城南塞冠盖，哀挽送何人。
吉卜郊连浚，恩封国号秦。
桓碑空復古，蒿里不知春。
应夺居庐念，朝廷伫弼臣。
移筭山五杉归植里弟
作者：晁补之
朝代：宋
体裁：七言绝句

一丘一壑感归心，过尽青山几茂林。自载五杉如碧凤，欲看春雨舞庭阴。
立春日呈通守资中通直
作者：晁补之
朝代：宋

摇轩柳态未应还，正在凭高望远间。一夜春风吹北渚，清晨佳气满南山。动头乐事从今数，信手诗章莫放闲。但惜濉阳蔡公子，莺花烂漫向京关。
立春日呈通守资中通直
作者：晁补之
朝代：宋

摇轩柳态未应还，正在凭高望远间。
一夜春风吹北渚，清晨佳气满南山。
动头乐事从今数，信手诗章莫放闲。
但惜濉阳蔡公子，鶑花烂漫向京关。
答刘季孙
作者：晁补之
朝代：宋

高台撷黄菊，独上忆同登。
灌木闲相揖，寒鸦偶自朋。
酒怜旁舍熟，赋喜故人能。
寂莫西风裏，篮舆兴可胜。
答刘季孙
作者：晁补之
朝代：宋

高台撷黄菊，独上忆同登。灌木闲相揖，寒鸦偶自朋。酒怜旁舍熟，赋喜故人能。寂莫西风里，篮舆兴可胜。
答李令
作者：晁补之
朝代：宋
体裁：五言绝句

知音惭李令，问我复何为。道义惟添睡，功名只有诗。
答李令
作者：晁补之
朝代：宋

知音惭李令，问我復何为。
道义惟添睡，功名只有诗。
答赵滋主簿
作者：晁补之
朝代：宋
体裁：古风

我昔寻幽径山上，曾傍苕溪弄菱桨。南临天目指掌间，隔岭如闻笑言响。年来清血断征衣，碧发丹颜日夕非。便欲相期煮白石，与君晚入烟霞飞。
答赵滋主簿
作者：晁补之
朝代：宋

我昔寻幽径山上，曾傍苕溪弄菱桨。
南临天目指掌间，隔岭如闻笑言响。
年来清血断征衣，碧髮丹颜日夕非。
便欲相期煮白石，与君晚入烟霞飞。
答闳中顺之
作者：晁补之
朝代：宋

黄卷修然遇古人，千秋遗恨一朝伸。
久干文举尊中酒，虚负渊明头上巾。
缨冠未暇念同室，闭眼自欲观吾身。
幸有元和文似锦，不妨白雪和阳春。
答闳中顺之
作者：晁补之
朝代：宋

黄卷翛然遇古人，千秋遗恨一朝伸。久乾文举尊中酒，虚负渊明头上巾。缨冠未暇念同室，闭眼自欲观吾身。幸有元和文似锦，不妨白雪和阳春。
答闳中顺之
作者：晁补之
朝代：宋

黄卷翛然遇古人，千秋遗恨一朝伸。
久干文举尊中酒，虚负渊明头上巾。
缨冠未暇念同室，闭眼自欲观吾身。
幸有元和文似锦，不妨白雪和阳春。
答陈履常秀才谑赠
作者：晁补之
朝代：宋

驱车触热中烦满，苦无蔗浆冻金碗。陈君诗卷可洗心，持作终朝晤言伴。男儿三十四方身，布衣不化京洛尘。白驹皎皎在空谷，黄鸟睍睆鸣青春。子桑之居十日雨，入门不复闻人语。形骸正是吹一吷，安用虚名齐后土。文章初不用意成，黼黻帝躬临下民。时花俚服诮新巧，牛马安所辞吾名。禹穴幽奇行可强，江北江南正相望。乘涛鼓枻何当往，爱惜水仙桃竹杖。不应越女三年留，相见还须未白头。蘧生知非苦不早，巨壑夜半遗藏舟。达人一言嚆矢疾，相从琢磨悔去日。菖蒲正是可怜花，我独闻名不曾识。
答陈履常秀才谑赠
作者：晁补之
朝代：宋

驱车触热中烦满，苦无蔗浆冻金碗。
陈君诗卷可洗心，持作终朝晤言伴。
男儿三十四方身，布衣不化京洛尘。
白驹皎皎在空谷，黄鸟睍睆鸣青春。
子桑之居十日雨，入门不復闻人语。
形骸正是吹一吷，安用虚名齐后土。
文章初不用意成，黼黻帝躬临下民。
时花俚服诮新巧，牛马安所辞吾名。
禹穴幽奇行可强，江北江南正相望。
乘涛鼓枻何当往，爱惜水仙桃竹杖。
不应越女三年留，相见还须未白头。
蘧生知非苦不早，巨壑夜半遗藏舟。
达人一言嚆矢疾，相从琢磨悔去日。
菖蒲正是可怜花，我独闻名不曾识。
答陈屦常秀才谑赠
作者：晁补之
朝代：宋

驱车触热中烦满，苦无蔗浆冻金碗。
陈君诗卷可洗心，持作终朝晤言伴。
男儿三十四方身，布衣不化京洛尘。
白驹皎皎在空谷，黄鸟睍睆鸣青春。
子桑之居十日雨，入门不复闻人语。
形骸正是吹一吷，安用虚名齐后土。
文章初不用意成，黼黻帝躬临下民。
时花俚服诮新巧，牛马安所辞吾名。
禹穴幽奇行可强，江北江南正相望。
乘涛鼓枻何当往，爱惜水仙桃竹杖。
不应越女三年留，相见还须未白头。
蘧生知非苦不早，巨壑夜半遗藏舟。
达人一言嚆矢疾，相从琢磨悔去日。
菖莆正是可怜花，我独闻名不曾识。
紫玉箫
作者：晁补之
朝代：宋

罗绮围中，笙歌丛里，眼狂初认轻盈。无花解比，似一钩新月，云际初生。算不虚得，郎占与、第一佳名。轻归去，那知有人，别后牵情。襄王自是春梦，休谩说东墙，事更难凭。谁教慕宋，要题诗、曾倚宝柱低声。似瑶台晓，空暗想、众里飞琼。馀香冷，犹在小窗，一到魂惊。
紫玉箫·罗绮丛中
作者：晁补之
朝代：宋
体裁：词

罗绮丛中，笙歌丛里，眼狂初认轻盈。
无花解比，似一钩新月，云际初生。
算不虚得，都占与、第一佳名。
轻归去，那知有人，别后牵情。
襄王自是春梦，休谩说东墙，事更难凭。
谁教慕宋，要题诗曾倚，宝柱低声。
似瑶台晓，空暗想、众里飞琼。
馀香冷、犹在小窗，一到魂惊。
紫玉箫（过尧民金部四叔位见韩相家姬轻盈所留题）
作者：晁补之
朝代：宋

罗绮丛中，笙歌丛里，眼狂初认轻盈。无花解比，似一钩新月，云际初生。算不虚得，都古与、第一佳名。轻归去，那知有人，别后牵情。
襄王自是春梦，休谩说东墙，事晚难凭。谁教慕宋，要题诗曾倚。宝柱低声。似瑶台晓，空暗想、众里飞琼。余香冷、犹在小窗，一到魂惊。
累得周同年锷书
作者：晁补之
朝代：宋
体裁：七言绝句

谯都司马拙依然，翻手为云绝可怜。唯有凤翔周录事，手书连月寄同年。
累得周同年锷书
作者：晁补之
朝代：宋

谯都司马拙依然，翻手为云绝可怜。
惟有凤翔周录事，手书连月寄同年。
约李令
作者：晁补之
朝代：宋
体裁：七言绝句

茅檐明月夜萧萧，残雪晶荧在柳条。独约城隅闲李令，一杯山芋校离骚。
维夫君兮桂舟一首送梁正受归汶阳
作者：晁补之
朝代：宋

维君兮桂舟，酌余酒兮揽君留。君何为兮此野，菊菲菲兮蜨下。韡韡兮煌煌，烂金敷兮袭余堂。茱萸兮芙蓉，众芳越兮乱五风。饥咀兮灵芝，君歌乐兮余和之。日下兮野阴，澹忘归兮中林。橘栋兮梅宇，纷琼茅兮被南荣。白羽兮黑翮，邀仙人兮语此文。余高驰兮世之外，君猋举兮先余至。襟带兮东方旦，争门兮汶之阳。大野兮始波，翔鶬鹳兮嘷鴐鹅。群宿兮迷址，旅食兮殚穗。霜肃肃兮叶方下，君欲济兮淹回。水信道兮躞蹀，冠如箕兮带长铗。里千室兮士一喙，余不善兮纷余谇。世谓折扬好兮，余白雪而莫知弃。火布而以为垢兮，胡不浣炎而振之。彼镆邪而能言兮，工谓余以不祥。聊逍遥而挫鋭兮，蒙黯黮而益光。
维夫君兮桂舟一首送梁正受归汶阳
作者：晁补之
朝代：宋

维夫君兮桂舟，酌余酒兮揽君留。
君何为兮此野，菊菲菲兮蜨下。
韡韡兮煌煌，烂金敷兮袭余堂。
茱萸兮芙蓉，众芳越兮乱五风。
饥咀兮灵芝，君歌乐兮余和之。
日下兮野阴，澹忘归兮中林。
橘栋兮梅宇，纷琼茅兮被南荣。
白羽兮黑翮，邀仙人兮语此文。
余高驰兮世之外，君猋举兮先余至。
襟带兮东方旦，争门兮汶之阳。
大野兮始波，翔鸧鹳兮嘷鴐鹅。
羣宿兮迷阯，旅食兮殚穗。
霜肃肃兮叶方下，君欲济兮淹回。
水通道兮躞蹀，冠如箕兮带长铗。
里千室兮士一喙，余不善兮纷余谇。
世谓折扬好兮，余白雪而莫知弃。
火布而以为垢兮，胡不浣炎而振之。
彼镆邪而能言兮，工谓余以不祥。
聊逍遥而挫锐兮，蒙黯黮而益光。
维夫君兮桂舟一首送梁正受归汶阳
作者：晁补之
朝代：宋
体裁：古风

维夫君兮桂舟，酌余酒兮揽君留。君何为兮此野，菊菲菲兮蝶下。韡韡兮煌煌，烂金敷兮袭余堂。茱萸兮芙蓉，众芳越兮乱五风。饥咀兮灵芝，君歌乐兮余和之。日下兮野阴，澹忘归兮中林。橘栋兮梅宇，纷琼茅兮被南荣。白羽兮黑翮，邀仙人兮语此文。余高驰兮世之外，君猋举兮先余至。襟带兮东方旦，争门兮汶之阳。大野兮始波，翔鸧鹳兮嗥鴐鹅。群宿兮迷阯，旅食兮殚穗。霜肃肃兮叶方下，君欲济兮淹回。水通道兮躞蹀，冠如箕兮带长铗。里千室兮士一喙，余不善兮纷余谇。世谓折扬好兮，余白雪而莫知弃。火布而以为垢兮，胡不浣炎而振之。彼镆邪而能言兮，工谓余以不祥。聊逍遥而挫锐兮，蒙黯黮而益光。
维夫君兮桂舟一首送梁正受归汶阳
作者：晁补之
朝代：宋

维夫君兮桂舟，酌余酒兮揽君留。君何为兮此野，菊菲菲兮蝶下。韡韡兮煌煌，烂金敷兮袭余堂。茱萸兮芙蓉，众芳越兮乱五风。饥咀兮灵芝，君歌乐兮余和之。日下兮野阴，澹忘归兮中林。橘栋兮梅宇，纷琼茅兮被南荣。白羽兮黑翮，邀仙人兮语此文。余高驰兮世之外，君猋举兮先余至。襟带兮东方旦，争门兮汶之阳。大野兮始波，翔鸧鹳兮嘷鴐鹅。群宿兮迷阯，旅食兮殚穗。霜肃肃兮叶方下，君欲济兮淹回。水通道兮躞蹀，冠如箕兮带长铗。里千室兮士一喙，余不善兮纷余谇。世谓折扬好兮，余白雪而莫知弃。火布而以为垢兮，胡不浣炎而振之。彼镆邪而能言兮，工谓余以不祥。聊逍遥而挫锐兮，蒙黯黮而益光。
绿头鸭/多丽·韩师朴相公会上观佳妓轻盈弹琵琶
作者：晁补之
朝代：宋

新秋近，晋公别馆开筵。喜清时、衔杯乐圣，未饶绿野堂边。绣屏深、丽人乍出，坐中雷雨起鹍弦。花暖间关，冰凝幽咽，宝钗摇动坠金钿。未弹了、昭君遗怨，四坐已凄然。西风里、香街驻马，嬉笑微传。算从来、司空惯，断肠初对云鬟。夜将阑、井梧下叶，砌蛩收响悄林蝉。赖得多愁，浔阳司马，当时不在绮筵前。竞叹赏、檀槽倚困，沈醉到觥船。芳春调、红英翠萼，重变新妍。
绿头鸭·多丽·新秋近
作者：晁补之
朝代：宋
体裁：词

新秋近，晋公别馆开筵。
喜清时、衔杯乐圣，未饶绿野堂边。
绣屏深、丽人乍出，坐中雷雨起鵾弦。
花暖间关，冰凝幽咽，宝钗摇动坠金钿。
未弹了、昭君遗怨，四坐已凄然。
西风里、香街驻马，嬉笑微传。
算从来、司空惯，断肠初对云鬟。
夜将阑、井梧下叶，砌蛩收响悄林蝉。
赖得多愁，浔阳司马，当时不在绮筵前。
竞叹赏、檀槽倚困，沈醉到觥船。
芳春调、红英翠萼，重变新妍。
绿头鸭（韩师朴相公会上观佳妓轻盈弹琵琶）
作者：晁补之
朝代：宋

新秋近，晋公别馆开筵。喜清时、衔杯乐圣，未饶绿野堂边。绣屏深、丽人乍出，坐中雷雨起鹍弦。花暖间关，冰凝幽咽。宝钗摇动坠金钿。未弹了、昭君遗怨，四坐已凄然。西风里、香街驻马，嬉笑微传。
算从来、司空惯，断肠初对云鬟。夜将阑、井梧下叶，砌蛩收响悄林蝉。赖得多愁，浔阳司马，当时不在绮筵前。竞叹赏、檀槽倚困，沈醉到觥船。芳春调、红英翠萼，重变新妍。
缀古诗怀家
作者：晁补之
朝代：宋
体裁：七言绝句

二月已破三月来，蝴蝶忽然满芳草。正是归时君不归，及至君来花又少。
缀古诗语送无斁弟赴举
作者：晁补之
朝代：宋
体裁：古风

鲜民之生，靡瞻匪父。母氏劬劳，宁不我顾。兄弟无远，惟予与女。执子之手，此夕何夕。我心蕴结兮，嗟予弟行役。二之日栗烈，飘风发发。子之清扬，麻衣如雪。载驰载驱，出宿于干。揆之以日，体无咎言。既差我马，远送于野。敦彼独宿，于林之下。无衣无褐，不念昔者。陟彼高冈，或降于阿。瞻望弗及，独寐晤歌。展转反侧，不平谓何。显允君子，洵美且异。温其如玉，干禄岂弟。春日载阳，薇亦作止。睍睆黄鸟，嘤其鸣矣。
罢蒲乾濠道中寄府教授之道弟
作者：晁补之
朝代：宋

冲寒到郡待花开，花未开时却遣回。敢意三年容我隐，只如千里访君来。二崤毂击何为者，五老云霾安在哉。更约劖诗猿虎谷，它年重过埽莓苔。
罢蒲干濠道中寄府教授之道弟
作者：晁补之
朝代：宋

冲寒到郡待花开，花未开时却遣回。敢意三年容我隐，只如千里访君来。二崤毂击何为者，五老云霾安在哉。更约劖诗猿虎谷，它年重过扫莓苔。
罢蒲干濠道中寄府教授之道弟
作者：晁补之
朝代：宋

衝寒到郡待花开，花未开时却遣回。
敢意三年容我隠，只如千里访君来。
二崤毂击何为者，五老云霾安在哉。
更约劖诗猿虎谷，它年重过埽莓苔。
考校同文馆戏赠子方兼呈文潜
作者：晁补之
朝代：宋

二十年来曹子方，新诗曾见未能忘。多才善戏称物芳，吴娃席上呼作郎。瞥然何许岁月长，只今未老毛发苍。自言逢掖非昔狂，传经华阴夫子堂。何曾骑马身挟枪，诏随上将西击羌。董蒲跗注谓我臧，夜行马顿饥无粮。鼓鼙惊谷骑卷冈，吏呼为微醉在床。前锋奄至灵武傍，中坚反后无敢骧。城开三日牧蔽隍，百驰载笴千橐装。旌旗立垒乌鸟扬，还军不省一矢亡。坐师无获劳不偿，铙歌入奏虚锦囊。秋风鲈鱼思故乡，锐头宜董鹳鹅行。得官犹领万骕骦，王城对巷如参商。那知连月居兹房，称多量少非我王。群公古镜悬秋光，闭门饭饱庭叶黄。秋盘登兔官酎香，吴音讹变杂秦凉。令壶老柏笑覆觞，淹留平日梦欲翔。得君可乐殊未央，人生倾盖何所望。结交松柏要冰霜，中天号出玉玺章。青骢御史腾康庄，归期屈指未可忙。闻君况有梦虺祥，生女不恶嫁邻墙。扫轩留客具酒浆，与君更约城南张。
考校同文馆戏赠子方兼呈文潜
作者：晁补之
朝代：宋

二十年来曹子方，新诗曾见未能忘。
多才善戏称物芳，吴娃席上呼作郎。
瞥然何许岁月长，只今未老毛髮苍。
自言逢掖非昔狂，传经华阴夫子堂。
何曾骑马身挟枪，诏随上将西击羌。
董蒲跗注谓我臧，夜行马顿饥无粮。
鼓鼙惊谷骑卷冈，吏呼为微醉在床。
前锋奄至灵武傍，中坚反后无敢骧。
城开三日牧蔽隍，百驰载笴千橐装。
旌旗立垒乌鸟扬，还军不省一矢亡。
坐师无获劳不偿，铙歌入奏虚锦囊。
秋风鲈鱼思故乡，锐头宜董鹳鹅行。
得官犹领万骕骦，王城对巷如参商。
那知连月居兹房，称多量少非我王。
群公古镜悬秋光，闭门饭饱庭叶黄。
秋盘登兔官酎香，吴音讹变杂秦凉。
令壶老柏笑覆觞，淹留平日梦欲翔。
得君可乐殊未央，人生倾盖何所望。
结交松柏要冰霜，中天号出玉玺章。
青骢御史腾康庄，归期屈指未可忙。
闻君况有梦虺祥，生女不恶嫁邻墙。
扫轩留客具酒浆，与君更约城南张。
胜胜慢/声声慢·家妓荣奴既出有感
作者：晁补之
朝代：宋
体裁：词

朱门深掩，摆荡春风，无情镇欲轻飞。断肠如雪，撩乱去点人衣。朝来半和细雨，向谁家、东馆西池。算未肯、似桃含红蕊，留待郎归。还记章台往事，别后纵青青，似旧时垂。灞岸行人多少，竞折柔枝。而今恨啼露叶，镇香街、抛掷因谁。又争可、妒郎誇春草，步步相随。
胜胜慢·声声慢·朱门深掩
作者：晁补之
朝代：宋
体裁：词

朱门深掩，摆荡春风，无情镇欲轻飞。断肠如雪，撩乱去点人衣。朝来半和细雨，向谁家、东馆西池。算未肯、似桃含红蕊，留待郎归。还记章台往事，别后纵青青，依旧时垂。灞岸行人多少，竟折柔枝。而今恨啼露叶，镇香街、抛掷因谁。又争可、妒郎夸春草，步步相随。
胜胜慢（家妓荣奴既出有感）
作者：晁补之
朝代：宋

朱门深掩，摆荡春风，无情镇欲轻飞。断肠如雪，撩乱去点人衣。朝来半和细雨，向谁家、东馆西池。算未肯、似桃含红蕊，留待郎归。还记章台往事，别后纵青青，似旧时垂。灞岸行人多少，竟折柔支。而今恨啼露叶，镇香街、抛掷因谁。又争可、妒郎夸春草，步步相随。
胡戢秀才效欧阳公集古作琬琰堂
作者：晁补之
朝代：宋

君不见庐陵公，往为学士修书日。诏畀千金访遗逸，遗文逸字往往出。故都易姓几兵火，量臀鼎腹细诘诎。道人岣嵝空有闻，丘陵仙鬼事恍惚。共和十鼓记亡一，峄山肉在无复骨。云阳八体又瓜剖，至使汉童讹尉律。世儒诡正何足臧，公家安取千轴藏。仲尼犹及史之阙，有马借人吾敢忘。题签甲乙颍水阳，后来胡君癖膏肓。倾家自构琬琰堂，搜罗近出补厥亡。荒林圮冢见未尝，南观禹穴计渺茫，闭门睥睨在一床。常恨平生好古家无力，骑马蹊田观断刻。中郎二字烦走驿，率更三日劳野食。长年囊褚况易掷，儿作摹朱妇遮壁。愿从胡君丐无有，十百数中聊取仂。胡君今逸民，盱眙不见十五春。坐令铅椠老壮士，朝廷岂无忧国人。曩时豪气今谁在，会面只谋千日醉。听君汗漫驰古先，世事无何付蝉蜕。
胡戢秀才效欧阳公集古作琬琰堂
作者：晁补之
朝代：宋

君不见庐陵公，往为学士修书日。
诏畀千金访遗逸，遗文逸字往往出。
故都易姓几兵火，量臀鼎腹细诘诎。
道人岣嵝空有闻，丘陵仙鬼事恍惚。
共和十鼓记亡一，峄山肉在无復骨。
云阳八体又瓜剖，至使汉童讹尉律。
世儒诡正何足臧，公家安取千轴藏。
仲尼犹及史之阙，有马借人吾敢忘。
题籤甲乙颍水阳，后来胡君癖膏肓。
倾家自构琬琰堂，搜罗近出补厥亡。
荒林圮冢见未尝，南观禹穴计渺茫，闭门睥睨在一床。
常恨平生好古家无力，骑马蹊田观断刻。
中郎二字烦走驿，率更三日劳野食。
长年囊褚况易掷，儿作摹朱妇遮壁。
愿从胡君丐无有，十百数中聊取仂。
胡君今逸民，盱眙不见十五春。
坐令铅椠老壮士，朝廷岂无忧国人。
曩时豪气今谁在，会面只谋千日醉。
听君汗漫驰古先，世事无何付蝉蜕。
自画山水寄无斁题其上
作者：晁补之
朝代：宋

湘吴昔穷览，怀抱自难忘。
毫素开尘牖，江山入草堂。
寄君花县裏，虚我竹林傍。
何物酬斯赠，清诗要一囊。
自画山水寄无斁题其上
作者：晁补之
朝代：宋
体裁：五言律诗

湘吴昔穷览，怀抱自难忘。毫素开尘牖，江山入草堂。寄君花县里，虚我竹林傍。何物酬斯赠，清诗要一囊。
自画山水寄正受题其上
作者：晁补之
朝代：宋
体裁：七言绝句

虎观它年青汗手，白头田亩未能闲。自嫌麦陇无佳思，戏作南斋百里山。
自画山水留春堂大屏题其上
作者：晁补之
朝代：宋

胸中正可吞云梦，盏裏何妨对圣贤。
有意清秋入衡霍，为君无尽写江天。
自画山水留春堂大屏题其上
作者：晁补之
朝代：宋

胸中正可吞云梦，盏里何妨对圣贤。有意清秋入衡霍，为君无尽写江天。
自蒲赴湖早行作
作者：晁补之
朝代：宋
体裁：七言律诗

小隐幽情薄宦身，五更骑马寿安尘。春如流水行随客，晓与青山气逼人。报国丹心千载事，对花霜鬓一番新。秦吴绝域从来恨，我已能知莫问津。
自蒲赴湖早行作
作者：晁补之
朝代：宋

小隠幽情薄宦身，五更骑马寿安尘。
春如流水行随客，晓与青山气逼人。
报国丹心千载事，对花霜鬓一番新。
秦吴绝域从来恨，我已能知莫问津。
自蒲赴湖至板桥逢杜谋伯
作者：晁补之
朝代：宋
体裁：七言律诗

二年两度踏京尘，犹喜常逢杜子春。文学老来从旧日，金兰同好更何人。身惭随檄终难强，计欲归耕未敢陈。正是桃花红似血，不应无酒但沾巾。
自蒲赴湖至板桥逢杜谋伯
作者：晁补之
朝代：宋

二年两度踏京尘，犹喜常逢杜子春。
文学老来从旧日，金兰同好更何人。
身惭随檄终难强，计欲归耕未敢陈。
正是桃花红似血，不应无酒但霑巾。
至日同文潜舍人饮钱京兆穆父家
作者：晁补之
朝代：宋

大尹孤标琢昆玉，舍人骨相飞食肉。
弊裘羸马愧我寒，唤饮东斋散肤粟。
少时独识孔文举，不交余子平生足。
尹门如市立相蹑，尹心如水清可掬。
邻无恶少归醉卧，不遣长鬚讼骑屋。
闭门不出三日雪，冷坐西轩花眩目。
未妨诗句敌青春，痛饮何由髮还绿。
至日同文潜舍人饮钱京兆穆父家
作者：晁补之
朝代：宋

大尹孤标琢昆玉，舍人骨相飞食肉。弊裘羸马愧我寒，唤饮东斋散肤粟。少时独识孔文举，不交馀子平生足。尹门如市立相蹑，尹心如水清可掬。邻无恶少归醉卧，不遣长须讼骑屋。闭门不出三日雪，冷坐西轩花眩目。未妨诗句敌青春，痛饮何由发还绿。
至日同文潜舍人饮钱京兆穆父家
作者：晁补之
朝代：宋

大尹孤标琢昆玉，舍人骨相飞食肉
弊裘羸马愧我寒，唤饮东斋散肤粟。
少时独识孔文举，不交余子平生足。
尹门如市立相蹑，尹心如水清可掬。
邻无恶少归醉卧，不遣长须讼骑屋。
闭门不出三日雪，冷坐西轩花眩目。
未妨诗句敌青春，痛饮何由发还绿。
舟中即事
作者：晁补之
朝代：宋

终日平沙望渺弥，青林何许近渔矶。波冲侧岸深蒲靡，一点穿人翠碧飞。
舟中即事
作者：晁补之
朝代：宋

终日平沙望渺瀰，青林何许近渔矶。波冲侧岸深蒲靡，一点穿人翠碧飞。
舟中即事
作者：晁补之
朝代：宋

终日平沙望渺瀰，青林何许近渔矶。
波衝侧岸深蒲靡，一点穿人翠碧飞。
花林示杨彭年秀才
作者：晁补之
朝代：宋

花林远望春阳浮，卒然相值东山头。犊儿初乳毛物润，鸦子欲哺鸣声柔。一生会合尽天幸，万事反覆非人谋。倒头且拟醉千日，相如渴病乾咽喉。
花林示杨彭年秀才
作者：晁补之
朝代：宋

花林远望春阳浮，卒然相值东山头。
犊儿初乳毛物润，鸦子欲哺鸣声柔。
一生会合尽天幸，万事反覆非人谋。
倒头且拟醉千日，相如渴病干咽喉。
花林示杨彭年秀才莎鸡食蝗
作者：晁补之
朝代：宋

花林远望春阳浮，卒然相值东山头。犊儿初乳毛物润，鸦子欲哺鸣声柔。一生会合尽天幸，万事反复非人谋。倒头且拟醉千日，相如渴病干咽喉。居贫得田不百亩，天赐时雨苗氤氲。迟明当熟晚未刈，灾蝗夜至如惊军。秋风吟茅雨洗瓦，叶上穗落青纷纷。常嫌莎鸡聒麦垄，纺车细掉喧晨昏。莎鸡可怜尔吻利，驱蝗逐蝻群披分。岂惟秋蝉畏螳斧，蝗亦为尔森跳奔。天下灾蝗凡几郡，安得尔辈盈千群。扬眉振羽如屯云，尔虽强聒谁烦闻。
芳仪怨
作者：晁补之
朝代：宋
体裁：古风

金陵宫殿春霏微，江南花发鹧鸪飞。风流国主家千口，十五吹箫粉黛稀。满堂侍酒皆词客，拭汗争看平叔白。后庭一曲时事新，挥泪临江悲去国。令公献籍朝未央，敕书筑第优降王。魏俘曾不输织室，供奉一官奔武彊。秦淮潮水钟山树，塞北江南易怀土。双燕清秋梦柏梁，吹落天涯犹并羽。相随未是断肠悲，黄河应有却还时。宁知翻手明朝事，咫尺人生不可期。苍黄三鼓滹沱岸，良人白马今谁见。国亡家破一身存，薄命如云信流转。芳仪加我名字新，教歌遣舞不由人。采珠拾翠衣裳好，深红退尽惊胡尘。阴山射虎边风急，嘈杂琵琶酒阑泣。无言遍数天河星，只有南箕近乡邑。当时千指渡江来，同苦不知身独哀。中原骨肉又零落，寄诗黄鹄何当回。生男自有四方志，女子那知出门事。君不见李君椎髻泣穷年，丈夫飘泊犹堪怜。
苕霅行和于潜令毛国华
作者：晁补之
朝代：宋

苕溪清，霅溪绿。溪水湾环绕天目，山间古邑三百家。日出隔溪闻打衙，长官长髯帽乌纱。不曾执板谒大尹，醉卧紫兰花影斜。紫兰花开为谁好，年年岁岁溪南道。不见西陵白发人，荆江夜雪唱阳春。阳春绝唱和者寡，客醉闻之双泪洒。夜来魂梦海中山，缥缈云涛烟浪间。云涛烟浪不可渡，睡觉秋风落桐树。秦吉了，秦吉了。言语无人会。无人会得奈君何，且向紫兰花下醉。
苕霅行和于潜令毛国华
作者：晁补之
朝代：宋

苕溪清，霅溪绿，溪水湾环绕天目。山间古邑三百家，日出隔溪闻打衙，长官长髯帽乌纱。不曾执板谒大尹，醉卧紫兰花影斜。紫兰花开为谁好，年年岁岁溪南道。不见西陵白发人，荆江夜雪唱阳春。阳春绝唱和者寡，客醉闻之双泪洒。夜来魂梦海中山，缥缈云涛烟浪间。云涛烟浪不可渡，睡觉秋风落桐树。秦吉了，秦吉了，言语无人会。无人会得奈君何，且向紫兰花下醉。
苕霅行和于潜令毛国华
作者：晁补之
朝代：宋

苕溪清，霅溪绿，溪水湾环绕天目。
山间古邑三百家，日出隔溪闻打衙，长官长髯帽乌纱。
不曾执板谒大尹，醉卧紫兰花影斜。
紫兰花开为谁好，年年岁岁溪南道。
不见西陵白髮人，荆江夜雪唱阳春。
阳春绝唱和者寡，客醉闻之双泪洒。
夜来魂梦海中山，缥缈云涛烟浪间。
云涛烟浪不可渡，睡觉秋风落桐树。
秦吉了，秦吉了，言语无人会。
无人会得奈君何，且向紫兰花下醉。
莎鸡食蝗
作者：晁补之
朝代：宋

居贫得田不百亩，天赐时雨苗氤氲。迟明当熟晚未刈，灾蝗夜至如惊军。秋风吟茅雨洗瓦，叶上穗落青纷纷。常嫌莎鸡聒麦垄，纺车细掉喧晨昏。莎鸡可怜尔吻利，驱蝗逐蝻群披分。岂惟秋蝉畏螳斧，蝗亦为尔森跳奔。天下灾蝗凡几郡，安得尔辈盈千群。扬眉振羽如屯云，尔虽强聒谁烦闻。
莎鸡食蝗
作者：晁补之
朝代：宋

居贫得田不百亩，天赐时雨苗氤氲。
迟明当熟晚未刈，灾蝗夜至如惊军。
秋风吟茅雨洗瓦，叶上穗落青纷纷。
常嫌莎鸡聒麦壠，纺车细掉喧晨昏。
莎鸡可怜尔吻利，驱蝗逐蝻群披分。
岂惟秋蝉畏螳斧，蝗亦为尔森跳奔。
天下灾蝗凡几郡，安得尔辈盈千群。
扬眉振羽如屯云，尔虽强聒谁烦闻。
菩萨蛮·代歌者怨
作者：晁补之
朝代：宋
体裁：词

丝篁斗好莺羞巧。红檀微映燕脂小。当□敛双蛾。曲中幽恨多。知君怜舞袖。舞要歌成就。独舞不成妍。因歌舞可怜。
菩萨蛮·代歌者怨
作者：晁补之
朝代：宋
体裁：词

丝篁斗好莺羞巧。红檀微映燕脂小。当座敛双蛾。曲中幽恨多。知君怜舞袖。舞要歌成就。独舞不成妍。因歌舞可怜。
菩萨蛮·玉京不许尘容到
作者：晁补之
朝代：宋
体裁：词

玉京不许尘容到。疏慵只合疏慵老。鸥鸟共烟波。田夫与醉歌。忘怀无物我。莫似陈惊坐。勋业付长闲。西山爽气间。
菩萨蛮·百花含蓓东风里
作者：晁补之
朝代：宋
体裁：词

百花含蓓东风里。南园小雨朱扉启。春色一年年。年年花共妍。清谈招隐去。莫认如宾处。华发好风光。林间此味长。
菩萨蛮（同前）
作者：晁补之
朝代：宋

百花含{莤咅}东风里。南园小雨朱扉启。春色一年年。年年花共妍。
清谈招隐去。莫认如宾处。华发好风光。林间此味长。
蒲津繫桥次李棻韵
作者：晁补之
朝代：宋
体裁：五言律诗

激箭波涛上，为梁木石雄。铁牛惊陕右，流马出关东。潦集连艘断，冰融一水通。询谋自谁可，贤有赞皇公。
蒲萄
作者：晁补之
朝代：宋

蒲萄新条易扶疏，椿花锁碎满庭除。旱乾只喜雨破土，潦润不忧河决渠。
蒲萄
作者：晁补之
朝代：宋

蒲萄新条易扶疏，椿花锁碎满庭除。旱干只喜雨破土，潦润不忧河决渠。
蓦山溪
作者：晁补之
朝代：宋

自来相识，比你情都可。咫尺千里算，惟孤枕、单衾知我。终朝尽日，无绪亦无言。我心里，忡忡也，一点全无那。
香笺小字，写了千千个。我恨无羽翼，空寂寞、青苔院锁。昨朝冤我，却道不如休，天天天，不曾麽，因甚须冤我。
蓦山溪 其一 谯园饮酒为守令作
作者：晁补之
朝代：宋
体裁：词

谯园幽古，烟锁前朝桧。摇落枣红时，满园空、几株苍翠。使君才誉，金殿握兰人。将风调，改荒凉，便是嬉游地。刘郎莫问，去后桃花事。司马更堪怜，掩金觞、琵琶催泪。愁来不醉。不醉奈愁何，汝南周，东阳沈，劝我如何醉。
蓦山溪 其四 和王定国朝散忆广陵
作者：晁补之
朝代：宋
体裁：词

扬州全盛，往事今何处。帆锦两明珠，罥蔷薇、月中嬉语。朱衣白面，公子似神仙，登云屿。临烟渚。狂醉成怀古。兰舟归后，谁与春为主。吟啸我重来，倚琼花、东风日暮。吴霜点鬓，流落共天涯，竹西路。高阳侣。魂梦应相遇。
蓦山溪·兰台仙史
作者：晁补之
朝代：宋

兰台仙史，好在多情否。不寄一行书，过西风、飞鸿去後。功名心事，千载与君同，只狂饮，只狂吟，绿鬓殊非旧。山歌村馆，愁醉浔阳叟。且借两州春，看一曲、樽前舞袖。古来毕竟，何处是功名，不同饮，不同吟，也劝时开口。
蓦山溪·凤凰山下
作者：晁补之
朝代：宋
体裁：词

凤凰山下，东畔青苔院。记得当初个，与玉人、幽欢小宴。黄昏风雨，人散不归家，帘旌卷。灯火颤。惊拥娇羞面。别来憔悴，偏我愁无限。歌酒情都减，也不独、朱颜改变。如今桃李，湖上泛舟时，青天晚。青山远。愿见无由见。
蓦山溪·自来相识
作者：晁补之
朝代：宋
体裁：词

自来相识，比你情都可。咫尺千里算，惟孤枕、单衾知我。终朝尽日，无绪亦无言，我心里，忡忡也，一点全无那。香笺小字，写了千千个。我恨无羽翼，空寂寞、青苔院锁。昨朝冤我，却道不如休，天天天，不曾么，因甚须冤我。
蓦山溪·自来相识
作者：晁补之
朝代：宋
体裁：词

自来相识，比你情都可。咫尺千里算，惟孤枕、单衾知我。终朝尽日，无绪亦无言，我心里，忡忡也，一点全无那。香笺小字，写了千千个。我恨无羽翼，空寂寞、青苔院锁。昨朝冤我，却道不如休，天天天，不曾麽，因甚须冤我。
蓦山溪·谯园幽古
作者：晁补之
朝代：宋
体裁：词

谯园幽古，烟锁前朝桧。摇落枣红时，满园空、几株苍翠。史君才誉，金殿握兰人。将风调，改荒凉，便是嬉游地。刘郎莫问，去后桃花事。司马更堪怜，掩金觞、琵琶催泪。愁来不醉。不醉奈愁何，汝南周，东阳沈，劝我如何醉。
蓦山溪·金樽玉酒
作者：晁补之
朝代：宋
体裁：词

金樽玉酒，佳味名仙桧。恐是九龙泉，堪一饮、霜毛却翠。何须说此，只但饮陶陶，灯光底，百花春，自是仙家地。星郎早贵，惯见风流事。留我不须归，倒尊空、烛堆红泪。飞凫令尹，才调更翩翩，休吊古，枉伤神，有兴来同醉。
蓦山溪（亳社寄文潜舍人）
作者：晁补之
朝代：宋
体裁：词

兰台仙史，好在多情否。不寄一行书，过西风、飞鸿去后。功名心事，千载与君同，只狂饮，只狂吟，绿鬓殊非旧。山歌村馆，愁醉浔阳叟。且借两州春，看一曲、樽前舞袖。古来毕竟，何处是功名，不同饮，不同吟，也劝时开口。
蓦山溪（和王定国朝散忆广陵）
作者：晁补之
朝代：宋
体裁：词

扬州全盛，往事今何处。帆锦两明珠，罥蔷薇、月中嬉语。朱衣白面，公子似神仙，登云屿。临烟渚。狂醉成怀古。兰舟归后，谁与春为主。吟笑我重来，倚琼花、东风日暮。吴霜点鬓，流落共天涯，竹西路。高阳侣。魂梦应相遇。
蓦山溪（谯园饮酒为守令作）
作者：晁补之
朝代：宋

谯园幽古，烟锁前朝桧。摇落枣红时，满园空、几株苍翠。史君才誉，金殿握兰人，将风调，改荒凉，便是嬉游地。刘郎莫问，去后桃花事。司马更堪怜，掩金觞、琵琶催泪。愁来不醉。不醉奈愁何，汝南周，东阳沈，劝我如何醉。
蔡州叔父金部挽歌辞五首
作者：晁补之
朝代：宋

文词蚤岁诸儒上，操行当朝国士期。清世急贤千载事，白头赍志一州麾。省中共幞青绫出，关内同驱五马行。何许书来一千里，西风淮上泪纵横。青史他年羡二疏，功成脱屣向迷涂。薄游竟后抛官约，常愧都门长大夫。闻道一廛亲卜筑，亦求百亩伴锄犁。那知湖海归来日，只及乡闾会葬时。并直仪曹前后厅，当檐种竹已青青。平生不试南宫笔，可忍图公地下铭。
蔡州叔父金部挽歌辞五首·其一
作者：晁补之
朝代：宋
体裁：七言绝句

文词蚤岁诸儒上，操行当朝国士期。清世急贤千载事，白头赍志一州麾。
蔡州叔父金部挽歌辞五首·其三
作者：晁补之
朝代：宋
体裁：七言绝句

青史他年羡二疏，功成脱屣向迷涂。薄游竟后抛官约，常愧都门长大夫。
蔡州叔父金部挽歌辞五首·其二
作者：晁补之
朝代：宋
体裁：七言绝句

省中共幞青绫出，关内同驱五马行。何许书来一千里，西风淮上泪纵横。
蔡州叔父金部挽歌辞五首·其五
作者：晁补之
朝代：宋
体裁：七言绝句

并直仪曹前后厅，当檐种竹已青青。平生不试南宫笔，可忍图公地下铭。
蔡州叔父金部挽歌辞五首·其四
作者：晁补之
朝代：宋

闻道一廛亲卜筑，亦求百亩伴鉏犁。
那知湖海归来日，只及乡闾会葬时。
蔡州叔父金部挽歌辞五首·其四
作者：晁补之
朝代：宋

闻道一廛亲卜筑，亦求百亩伴锄犁。那知湖海归来日，只及乡闾会葬时。
蔡州叔父金部挽辞别二首
作者：晁补之
朝代：宋

书来犹劝还乡早，路梗谁令去棹迟。曾缀锵金拜先垒，可堪扱衽送灵輀。学比我公常恐后，身于馀子似蒙知。心惊并直仪曹夜，泪尽孤吟海浦时。
蔡州叔父金部挽辞别二首·其一
作者：晁补之
朝代：宋
体裁：七言绝句

书来犹劝还乡早，路梗谁令去棹迟。曾缀锵金拜先垒，可堪扱衽送灵輀。
蔡州叔父金部挽辞别二首·其二
作者：晁补之
朝代：宋

学比我公常恐后，身于余子似蒙知。
心惊并直仪曹夜，泪尽孤吟海浦时。
蔡州叔父金部挽辞别二首·其二
作者：晁补之
朝代：宋

学比我公常恐后，身于馀子似蒙知。心惊并直仪曹夜，泪尽孤吟海浦时。
虚斋
作者：晁补之
朝代：宋
体裁：古风

虚斋闭疏窗，竹日光耿耿。更无司业酒，但有广文冷。人怜出入独，自喜往还省。时作苦语诗，幽泉汲修绠。
虞美人·代内
作者：晁补之
朝代：宋
体裁：词

梅花时候君轻去。曾寄红笺与。胡麻好种少人知。正是归时何处、误芳期。谁教又作狂游远。归路杨花满。当年不负琐窗春。老向长楸走马、更愁人。
虞美人·梅花时候君轻去
作者：晁补之
朝代：宋
体裁：词

梅花时候君轻去。曾寄红笺句。胡麻好种少人知。正是归时何处、误芳期。谁教又作狂游远。归路杨花满。当年不负琐窗春。老向长楸走马、更愁人。
虞美人·羊山饯杜侍郎郡君十二姑及外弟天逵
作者：晁补之
朝代：宋
体裁：词

原桑飞尽霜空杳。霜夜愁难晓。油灯野店怯黄昏。穷途不减酒杯深。故人心。羊山古道行人少。也送行人老。一般别语重千金。明年过我小园林。话如今。
虞美人·羊山饯杜侍郎郡君十二姑及外弟天逵
作者：晁补之
朝代：宋
体裁：词

原桑飞尽霜空杳。霜夜愁难晓。油灯野店怯黄昏。穷途不减酒杯深。故人心。羊山故道行人少。也送行人老。一般别语重千金。明年过我小园林。话如今。
虞美人·荒城又见重阳到
作者：晁补之
朝代：宋
体裁：词

荒城又见重阳到。狂醉还吹帽。人生开口笑难逢。何况良辰一半，别离中。平台朱履登高处。犹自怀人否。且簪黄菊满头归。惟有此花风韵、似年时。
虞美人（广陵留别）
作者：晁补之
朝代：宋
体裁：词

江南载酒平生事。游宦如萍寄。蓬山归路傍银台。还是扬州一梦、却惊回。年年后土春来早。不负金尊倒。明年珠履赏春时。应寄琼花一朵、慰相思。
虞美人（用韵答秦令）
作者：晁补之
朝代：宋

荒城又见重阳到。狂醉还吹帽。人生开口笑难逢。何况良辰一半、别离中。平台珠履登高处。犹自怀人否。且簪黄菊满头归。惟有此花风韵、似年时。
虞美人（羊山饯杜侍郎郡君十二姑及外弟天逵）
作者：晁补之
朝代：宋

原桑飞尽霜空杳。霜夜愁难晓。油灯野店怯黄昏。穷途不灭酒杯深。故人心。羊山古道行人少。也送行人老。一般别语重千金。明年过我小园林。话如今。
虹县逢无斁二首
作者：晁补之
朝代：宋

清河掺执汴河逢，万里悲欢一梦中。不作常情问京洛，鱼山好在故园松。千载昌期尚此逢，询谋多在布韦中。南归已后钟山集，犹忆君王代麈松。
虹县逢无斁二首·其一
作者：晁补之
朝代：宋
体裁：七言绝句

清河掺执汴河逢，万里悲欢一梦中。不作常情问京洛，鱼山好在故园松。
虹县逢无斁二首·其二
作者：晁补之
朝代：宋
体裁：七言绝句

千载昌期尚此逢，询谋多在布韦中。南归已后钟山集，犹忆君王代麈松。
虹县逢无斁二首一
作者：晁补之
朝代：宋

清河掺执汴河逢，万里悲欢一梦中。不作常情问京雒，鱼山好在故园松。
虹县逢无斁二首二
作者：晁补之
朝代：宋

千载昌期尚此逢，询谋多在布韦中。南归已后锺山集，犹忆君王代尘松。
蠖轩孤坐寄曹南教授八弟
作者：晁补之
朝代：宋
体裁：七言律诗

畏暑经旬不涉街，蠖轩孤坐壁生苔。出檐碧笋犹争长，映户丹榴故后开。双蝶风前愁夜去，一蝉雨外送秋来。曹南瘦弟应相忆，白首迁兄未放回。
行路难和鲜于大夫子骏
作者：晁补之
朝代：宋
体裁：乐府曲辞

赠君珊瑚夜光之角枕，玳瑁明月之雕床。一茧秋蝉之丽縠，百和更生之宝香。秾华纷纷白日暮，红颜寂莫无留芳。人生失意十八九，君心美恶那能量。愿君虚怀广末照，听我一曲关山长。不见班姬与陈后，宁闻衰落尚专房。
行香子·柳态纤柔
作者：晁补之
朝代：宋
体裁：词

柳态纤柔，雪艳疏明。
问人来、人道轻盈。
张琵莲脸，一寸横波。
比潇洒处，犹难称，此嘉名。
花前烛下，微频浅笑，要题诗、盏畔低声。
司空自惯，狂眼须惊。
也不辞写，双罗带，恐牵情。
行香子·柳态纤柔
作者：晁补之
朝代：宋

柳态纤柔，雪艳疏明。问人来、人道轻盈。张琵莲脸，一寸波横。比潇洒处，犹难称，此嘉名。花前烛下，微颦浅笑，要题诗、盏畔低声。司空自惯，狂眼须惊。也不辞写，双罗带，恐牵情。
行香子·梅
作者：晁补之
朝代：宋

雪里清香，月下疏枝。更无花、比并琼姿。一年一见，千绕千回。向未开时，愁花放，恐花飞。芳樽移就，幽葩折取，似玉人，携手同归。扬州应记，东阁逢时。恨刘郎误，题诗句，怨桃溪。
行香子·赠轻盈
作者：晁补之
朝代：宋

柳态纤柔，雪艳疏明。问人来、人道轻盈。张琵莲脸，一寸波横。比潇洒处，犹难称，此嘉名。花前烛下，微嚬浅笑，要题诗、盏畔低声。司空自惯，狂眼须惊。也不辞写，双罗带，恐牵情。
行香子·遐观楼
作者：晁补之
朝代：宋
体裁：词

归鸟翩翩，楼上黄昏。黯天气、残照馀痕。曲阑干里，有个愁人。向不言中，千载事，一年春。春来似客，春去如云。付楼前、行路双轮。倾江变酒，举斛为尊。断浮生外，愁千丈，不关身。
行香子·遐观楼
作者：晁补之
朝代：宋
体裁：词

归鸟翩翩，楼上黄昏。黯天气、残照馀痕。曲阑干里，有个愁人。向不言中，千载事，一年春。春来似客，春归如云。付楼前、行路双轮。倾江变酒，举斛为尊。断浮生外，愁千丈，不关身。
行香子·雪里清香
作者：晁补之
朝代：宋
体裁：词

雪里清香，月下疏枝。
更无花、比并琼姿。
一年一见，千绕千回。
向未开时，愁花放，恐花飞。
芳樽移就，幽葩折取，似玉人，携手同归。
杨州应记，东阁逢时。
恨刘郎误，题诗句，怨桃溪。
行香子（同前）
作者：晁补之
朝代：宋
体裁：词

前岁栽桃，今岁成蹊。更黄鹂、久住相知。微行清露，细履斜晖。对林中侣，闲中我，醉中谁。何妨到老，常闲常醉，任功名、生事俱非。衰颜难强，拙语多迟。但酒同行，月同坐，影同嬉。
行香子（同前）
作者：晁补之
朝代：宋

归鸟翩翩，楼上黄昏。黯天气、残照余痕。曲栏干里，有个愁人。向不言中，千载事，一年春。春来似客，春归如云，付楼前、行路双轮。倾江变酒，举斛为尊，断浮生外，愁千丈，不关身。
行香子（梅）
作者：晁补之
朝代：宋

雪里清香，月下疏枝。更无花、比并琼姿。一年一见，千绕千回。向未开时，愁花放，恐花飞。芳樽移就，幽葩折取，似玉人，携手同归。扬州应记，东合逢时。恨刘郎误，题诗句，怨桃溪。
西平乐·凤诏传来绛阕
作者：晁补之
朝代：宋
体裁：词

凤诏传来绛阕，当宁思贤辅。
淮海甘棠惠化，霖雨商岩吉梦，熊虎周郊旧卜。
千秋盛际，催促朝天归去。
动离绪。
空眷恋，难暂驻。
新植双亭临水，风月佳名未睹。
准拟金尊时举。
况乐府、风流一部。
妍歌妙舞，萦云回雪，亲教与，恨难诉。
争欲攀辕借住。
功成绣衮，重与江山作主。
西平乐·广陵送王资政正仲赴阙
作者：晁补之
朝代：宋

凤诏传来绛阙，当宁思贤辅。淮海甘棠惠化，霖雨商岩吉梦，熊虎周郊旧卜。千秋盛际，催促朝天归去。动离绪。空眷恋，难暂驻。新植双亭临水，风月佳名未睹。准拟金尊时举。况乐府、风流一部。妍歌妙舞，萦云回雪，亲教与，恨难诉。争欲攀辕借住。功成绣衮，重与江山作主。
西平乐（广陵送王资政正仲赴阙）
作者：晁补之
朝代：宋

凤诏传来绛阙，当宁思贤辅。淮海甘棠惠花，霖雨商岩吉梦，熊虎周郊旧卜。千秋盛际，催促朝天归去。动离绪。空眷恋，难暂驻。新植双亭临水，风月佳名未睹。淮拟金尊时举。况乐府、风流一部。妍歌妙舞，萦云回雪，亲教与，恨难诉。争欲攀辕借住。功成绣衮，重兴江山作主。
西归七首次韵和泗州十五叔父
作者：晁补之
朝代：宋

洁腹不受污，昔人因食薇。薇亦周土生，悲哉怀永饥。武王与周公，圣德天动威。奈此二子何，犹叹安适归。霏雨晚沾裳，零霜晓被路。驱车叹时迈，所遇一无故。悠悠天地宇，万物各有聚。閟我冰雪姿，幽居从可住。暮投古店宿，夜闻狐狸嘷。仆夫告行迈，起视月尚高。清霜来何许，不觉满我袍。逆舍良非时，求前兹已劳。浮云如游尘，倏忽蔽白日。登高念摇落，岁暮一何疾。东陵种瓜事，富贵宁可必。人生无南北，行乐时易失。驱马马走山，回车车渐水。涂穷我何适，恸哭盈襟泪。巢居识风声，穴藏知雨意。救斗曾得伤，缨冠亦可已。赠君彼风兰，佩之可为珰。赠君彼露荷，制之可为裳。薄言兹撷掇，道远莫置傍。峥嵘又岁暮，与君同所望。古人重生男，豚酒庆亲戚。桑弧射四方，言有四方役。奉璋比德性，堕地要膂力。如何晋公子，安乐忘所适。
西归七首次韵和泗州十五叔父·其一
作者：晁补之
朝代：宋
体裁：古风

洁腹不受污，昔人因食薇。薇亦周土生，悲哉怀永饥。武王与周公，圣德天动威。奈此二子何，犹叹安适归。
西归七首次韵和泗州十五叔父·其七
作者：晁补之
朝代：宋
体裁：古风

古人重生男，豚酒庆亲戚。桑弧射四方，言有四方役。奉璋比德性，堕地要膂力。如何晋公子，安乐忘所适。
西归七首次韵和泗州十五叔父·其三
作者：晁补之
朝代：宋
体裁：古风

暮投古店宿，夜闻狐狸嗥。仆夫告行迈，起视月尚高。清霜来何许，不觉满我袍。逆舍良非时，求前兹已劳。
西归七首次韵和泗州十五叔父·其三
作者：晁补之
朝代：宋

暮投古店宿，夜闻狐狸嘷。仆夫告行迈，起视月尚高。清霜来何许，不觉满我袍。逆舍良非时，求前兹已劳。
西归七首次韵和泗州十五叔父·其二
作者：晁补之
朝代：宋

霏雨晚沾裳，零霜晓被路。驱车叹时迈，所遇一无故。悠悠天地宇，万物各有聚。閟我冰雪姿，幽居从可住。
西归七首次韵和泗州十五叔父·其二
作者：晁补之
朝代：宋

霏雨晚霑裳，零霜晓被路。
驱车叹时迈，所遇一无故。
悠悠天地宇，万物各有聚。
閟我冰雪姿，幽居从可住。
西归七首次韵和泗州十五叔父·其五
作者：晁补之
朝代：宋
体裁：古风

驱马马走山，回车车渐水。涂穷我何适，恸哭盈襟泪。巢居识风声，穴藏知雨意。救斗曾得伤，缨冠亦可已。
西归七首次韵和泗州十五叔父·其六
作者：晁补之
朝代：宋
体裁：古风

赠君彼风兰，佩之可为珰。赠君彼露荷，制之可为裳。薄言兹撷掇，道远莫置傍。峥嵘又岁暮，与君同所望。
西归七首次韵和泗州十五叔父·其四
作者：晁补之
朝代：宋
体裁：古风

浮云如游尘，倏忽蔽白日。登高念摇落，岁暮一何疾。东陵种瓜事，富贵宁可必。人生无南北，行乐时易失。
西归七首次韵和泗州十五叔父七
作者：晁补之
朝代：宋

古人重生男，豚酒庆亲戚，
桑弧射四方，言有四方役，
奉璋比德性，堕地要膂力，
如何晋公子，安乐忘所适，
西归七首次韵和泗州十五叔父三
作者：晁补之
朝代：宋

暮投古店宿，夜闻狐狸嗥，仆夫告行迈，起视月尚高，清霜来何许，不觉满我袍，逆舍良非时，求前兹已劳，
西归七首次韵和泗州十五叔父二
作者：晁补之
朝代：宋

霏雨晚沾裳，零霜晓被路，驱车叹时迈，所遇一无故，悠悠天地宇，万物各有聚，閟我冰雪姿，幽居从可住，
西归七首次韵和泗州十五叔父六
作者：晁补之
朝代：宋

赠君彼风兰，佩之可为珰，赠君彼露荷，制之可为裳，薄言兹撷掇，道远莫置傍，峥嵘又岁暮，与君同所望，
西归七首次韵和泗州十五叔父四
作者：晁补之
朝代：宋

浮云如游尘，倏忽蔽白日，
登高念摇落，岁暮一何疾，
东陵种瓜事，富贵宁可必，
人生无南北，行乐时易失，
西江月·似有如无好事
作者：晁补之
朝代：宋
体裁：词

似有如无好事，多离少会幽怀。流莺过了又蝉催。肠断碧云天外。不寄书还可恨，全无梦也堪猜。秋风吹泪上楼台。只恐朱颜便改。
视田五首赠八弟无斁
作者：晁补之
朝代：宋

河流之所濡，一斛泥数斗。我庄当水穷，乃比石田瘦。尚无东陵瓜，况有南山豆。天雨不可期，且复鞭牛后。苏秦不愿印，乃在二顷田。东皋五十亩，力薄荆杞填。择高种苜蓿，不湿牛口涎。拙计安足为，朝往而暮旋。薄游废家务，待子营糗粮。庄奴不入租，报我田久荒。凌矜马到门，硉兀牛卧场。立苗苍耳根，此策殊未长。家世不为农，长安有大第。官粮弗充口，万里聊自庇。一从学聱牙，世事百色废。卖牛姑补屋，岁晚霜雪至。居贫废文字，铫耨学苦耕。怪子独伶俜，久与地力争。苦耕又不时，狐虺日纵横。高原一释耒，叹息心怦怦。
视田五首赠八弟无斁·其一
作者：晁补之
朝代：宋

河流之所濡，一斛泥数斗。我庄当水穷，乃比石田瘦。尚无东陵瓜，况有南山豆。天雨不可期，且复鞭牛后。
视田五首赠八弟无斁·其一
作者：晁补之
朝代：宋

河流之所濡，一斛泥数斗。
我庄当水穷，乃比石田瘦。
尚无东陵瓜，况有南山豆。
天雨不可期，且復鞭牛后。
视田五首赠八弟无斁·其三
作者：晁补之
朝代：宋
体裁：古风

薄游废家务，待子营糗粮。庄奴不入租，报我田久荒。凌矜马到门，硉兀牛卧场。立苗苍耳根，此策殊未长。
视田五首赠八弟无斁·其二
作者：晁补之
朝代：宋
体裁：古风

苏秦不愿印，乃在二顷田。东皋五十亩，力薄荆杞填。择高种苜蓿，不湿牛口涎。拙计安足为，朝往而暮旋。
视田五首赠八弟无斁·其五
作者：晁补之
朝代：宋

居贫废文字，铫耨学苦耕。怪子独伶俜，久与地力争。苦耕又不时，狐虺日纵横。高原一释耒，叹息心怦怦。
视田五首赠八弟无斁·其五
作者：晁补之
朝代：宋

居贫废文字，铫鎒学苦耕。
怪子独伶俜，久与地力争。
苦耕又不时，狐虺日纵横。
高原一释耒，叹息心怦怦。
视田五首赠八弟无斁·其四
作者：晁补之
朝代：宋
体裁：古风

家世不为农，长安有大第。官粮弗充口，万里聊自庇。一从学聱牙，世事百色废。卖牛姑补屋，岁晚霜雪至。
诉衷情·东城南陌路歧斜
作者：晁补之
朝代：宋

东城南陌路歧斜。
芳草遍藏遮。
黄鹂自是来晚，莫恨海棠花。
惊雪絮，满天涯。
送春赊。
问春莫是，忆着东君，自去还家。
诉衷情令·送春
作者：晁补之
朝代：宋
体裁：词

东城南陌路歧斜。芳草遍藏遮。黄鹂自是来晚，莫恨海棠花。惊雪絮，满天涯。送春赊。问春莫是，忆著东君，自去还家。
诉衷情近·夏日即事
作者：晁补之
朝代：宋

小园过午，便觉凉生翠柏。戎葵闲出墙红，萱草静依径绿。还是去年，浮瓜沈李，追凉故绕池边竹。小筵促。忽忆杨梅正熟。卞山南畔，画舸笙歌逐。愁凝目。使君彩笔，佳人锦字，断弦怎续。尽日栏干曲。
诉衷情近·夏日即事
作者：晁补之
朝代：宋
体裁：词

小园过午，便觉凉生翠柏。戎葵闲出墙红，萱草静依径绿。还是去年，浮瓜沈李，追凉故绕池边竹。小筵促。忽忆杨梅正熟。卞山南畔，画舸笙歌逐。愁凝目。使君彩笔，佳人锦字，断弦怎续。尽日阑干曲。
诉衷情（同前送春）
作者：晁补之
朝代：宋
体裁：词

东城南陌路岐斜。芳草遍藏遮。黄鹂自是来晚，莫恨海棠花。惊雪絮，满天涯。送春赊。问春莫是，忆著东君，自去还家。
诉衷情（同前）
作者：晁补之
朝代：宋
体裁：词

小园过午，便觉凉生翠柏。戎葵闲出墙红，萱草静依径绿。还是去年，浮瓜沈李，追凉故绕池边竹。小筵促。忽忆杨梅正熟。下山南畔，画舸笙歌逐。愁凝目。使君彩笔，佳人锦字，断弦怎续。尽日栏干曲。
试院中秋
作者：晁补之
朝代：宋
体裁：七言绝句

秋风吹空雁旁午，长天无云月呈露。为须通晓照清樽，莫遣中宵生薄雾。
试院呈文潜用前韵
作者：晁补之
朝代：宋
体裁：七言律诗

神交千古圣贤中，尚想铜山应洛钟。倾盖十年唯子旧，知音一世更谁逢。天如蚁磨骎骎旦，谈似缲车亹亹从。邻榻邓侯那不共，拥衾百首兴方浓。
试院次韵呈兵部叶员外端礼并呈祠部陈员外元
作者：晁补之
朝代：宋

盛世天休沓，真人宝历开。
太任当政闼，元老位公槐。
莫盛官人始，相从试士来。
鸣珂咸俊彦，索米独尘埃。
未叹官曹隔，多惭赏监陪。
成川须甽浍，崇厦要条枚。
文武中铨集，丹铅百卷堆。
豚鱼聊可辨，皮弁不应恢。
虎出争亡矢，蛇成屡夺杯。
调锺求雅滥，烈火试民瑰。
绿暗惊庭叶，朱明换律灰。
得枭夸艾捷，闻鹤悼坚摧。
茧绪谈飞麈，渑波酒挹罍。
赓酬皆绝韵，搜索病非才。
半是仙槎客，曾随禹浪雷。
遭时鱼奋角，失路剑生苔。
胆气冲星在，词源卷汉回。
声名改闾里，轩冕映舆台。
谖草怀堂北，灯花粲妇腮。
凉风吹枕梦，薄雨滞城隈。
号奏天官近，胪传御史催。
康衢骥鸣跃，归檐仆讙咍。
华省深扃钥，衡门翳草莱。
尚怀休假远，别语重裴徊。
试院次韵呈兵部叶员外端礼并呈祠部陈员外元舆太学博士黄冕仲
作者：晁补之
朝代：宋

盛世天休沓，真人宝历开。太任当政闼，元老位公槐。莫盛官人始，相从试士来。鸣珂咸俊彦，索米独尘埃。未叹官曹隔，多惭赏鉴陪。成川须畎浍，崇厦要条枚。文武中铨集，丹铅百卷堆。豚鱼聊可辨，皮弁不应恢。虎出争亡矢，蛇成屡夺杯。调钟求雅滥，烈火试珉瑰。绿暗惊庭叶，朱明换律灰。得枭夸艾捷，闻鹤悼坚摧。茧绪谈飞麈，渑波酒挹罍。赓酬皆绝韵，搜索病非才。半是仙槎客，曾随禹浪雷。遭时鱼奋角，失路剑生苔。胆气冲星在，词源卷汉回。声名改闾里，轩冕映舆台。谖草怀堂北，灯花粲妇腮。凉风吹枕梦，薄雨滞城隈。号奏天官近，胪传御史催。康衢骥鸣跃，归檐仆欢咍。华省深扃钥，衡门翳草莱。尚怀休假远，别语重徘徊。
试院次韵呈兵部叶员外端礼并呈祠部陈员外元舆太学博士黄冕仲
作者：晁补之
朝代：宋

盛世天休沓，真人宝历开。
太任当政闼，元老位公槐。
莫盛官人始，相从试士来。
鸣珂咸俊彦，索米独尘埃。
未叹官曹隔，多惭赏鑑陪。
成川须畎浍，崇厦要条枚。
文武中铨集，丹铅百卷堆。
豚鱼聊可辨，皮弁不应恢。
虎出争亡矢，蛇成屡夺杯。
调钟求雅滥，烈火试珉瑰。
绿暗惊庭叶，朱明换律灰。
得枭夸艾捷，闻鹤悼坚摧。
茧绪谈飞麈，渑波酒挹罍。
赓酬皆绝韵，搜索病非才。
半是仙槎客，曾随禹浪雷。
遭时鱼奋角，失路剑生苔。
胆气衝星在，词源卷汉回。
声名改闾里，轩冕映舆台。
谖草怀堂北，灯花粲妇腮。
凉风吹枕梦，薄雨滞城隈。
号奏天官近，胪传御史催。
康衢骥鸣跃，归檐仆讙咍。
华省深扃钥，衡门翳草莱。
尚怀休假远，别语重徘徊。
试院次韵文潜欲知归期近呈天启慎思
作者：晁补之
朝代：宋

眉山得张侯，心许出一手。临川见蔡子，千载慰邂逅。邓君起南国，磊磊看三秀。譬如黄钟陈，我尚瓦釜吼。欲知归期近，唤马牵出厩。官壶持饷妇，倾写不渍口。千章输明堂，勿问草泽有。群公自凛凛，水镜照妍丑。
试院次韵文潜欲知归期近呈天启慎思
作者：晁补之
朝代：宋

眉山得张侯，心许出一手。
临川见蔡子，千载慰邂逅。
邓君起南国，磊磊看三秀。
譬如黄钟陈，我尚瓦釜吼。
欲知归期近，唤马牵出廐。
官壶持饷妇，倾写不渍口。
千章输明堂，勿问草泽有。
群公自凛凛，水镜照妍丑。
试院次韵文潜欲知归期近呈天启慎思
作者：晁补之
朝代：宋

眉山得张侯，心许出一手。临川见蔡子，千载慰邂逅。邓君起南国，磊磊看三秀。譬如黄锺陈，我尚瓦釜吼。欲知归期近，唤马牵出厩。官壶持饷妇，倾写不渍口。千章输明堂，勿问草泽有。群公自凛凛，水镜照妍丑。
试院求李唐臣画
作者：晁补之
朝代：宋
体裁：古风

有客携来白团扇，看君画出翠微峰。忽然陂水变阴雾，便有松林吹晚风。松林陂水静何极，何处归舟天际识。韦侯直干傥不难，杜陵东绢那能惜。
试院求李唐臣画
作者：晁补之
朝代：宋

有客携来白团扇，看君画出翠微峰。
忽然陂水变阴雾，便有松林吹晚风。
松林陂水静何极，何处归舟天际识。
韦侯直榦傥不难，杜陵东绢那能惜。
诗一首
作者：晁补之
朝代：宋

上山割白纻，山高叶摵摵。
持归当户绩，为君为絺绤。
读易
作者：晁补之
朝代：宋

学不到忘言，崇朝守韦编。使我能解化，此物为蛇蝉。
读易
作者：晁补之
朝代：宋

学不到忘言，崇朝守韦编使我能解化，此物为蛇蝉
读蔺相如传赠李甥师蔺
作者：晁补之
朝代：宋
体裁：七言绝句

蚩蚩六国共忧秦，独有相如智不群。完璧东归何足道，最贤能下怒将军。
调笑
作者：晁补之
朝代：宋

寒天妙姿。银鸾照衫马丝尾。折花正值门前戏。侬笑书空意为谁，分明唐字深心记
心记。好心事。玉刻容颜眉刷翠。杜郎生得真男子。况是东家妖丽。眉尖春恨难凭寄。笑作空中唐字。
调笑
作者：晁补之
朝代：宋

手乱戏间。织成锦字纵横说。万语千言皆怨别。一丝一缕几萦回，似妾思君肠寸结
寸结。肝肠切。织锦机边音韵咽。玉琴尘暗薰炉歇。望尽床头秋月。刀裁锦断诗可灭。恨似连环难绝。
调笑
作者：晁补之
朝代：宋

时，亦欣愉于儿女。欲识风谣之变，请观调笑之传。上佐清欢，深惭薄伎。
西子江头自浣纱。见人不语入荷花。天然玉貌非朱粉，消得人看隘若耶。游冶谁家少年伴。三三五五垂杨岸。紫骝飞入乱红深，见此踟蹰但肠断。
肠断。越江岸。越女江头纱自浣。天然玉貌铅红浅。自弄芙蓉日晚。紫骝嘶去犹回盼。笑入荷花不见。
调笑
作者：晁补之
朝代：宋

艳独惊郎。踏堤共唱襄阳乐。轲峨大め帆初落。宜城酒熟持勤郎，郎今欲渡风波恶波恶。倚江阁。大め轲峨帆夜落。横塘朱户多行乐。大堤花容绰约。宜城春酒郎同酌。醉倒银缸罗幕。
调笑
作者：晁补之
朝代：宋

行步步随。郎去苏台云水国。青青满地成轻掷。闻君车马向江南，为传春草遥相忆
相忆。顿轻掷。春草佳名惭赠璧。长洲茂苑吴王国。自有芊绵碧色。根生土长铜驼陌。纵欲随君争得。
调笑
作者：晁补之
朝代：宋

鸾天汉津。恍如梦觉空江暮。云雨无踪珮何处。君非玉斧望归来，流水桃花定相误
相误。空凝伫。郑子江头逢二女。霞衣曳玉非尘土。笑解明珰轻付。月从云堕劳相慕。自有骖鸾仙侣。
调笑·调笑令·寸结
作者：晁补之
朝代：宋

寸结。
肝肠切。
织锦机边音韵咽。
玉琴尘暗熏炉歇。
望尽床头秋月。
刀裁锦断诗可灭。
恨似连环难绝。
调笑·调笑令·波恶
作者：晁补之
朝代：宋
体裁：词

波恶。倚江阁。大艑轲峨帆夜落。横堂朱户多行乐。大堤花容绰约。宜城春酒郎同酌。醉倒银缸罗幕。
调笑·调笑令·相忆
作者：晁补之
朝代：宋
体裁：词

相忆。
顿轻掷。
春草佳名渐赠璧。
长洲茂苑吴王国。
自有芊绵碧色。
根生土长铜驼陌。
纵欲随君争得。
调笑令 其七 春草
作者：晁补之
朝代：宋

相忆。顿轻掷。春草佳名惭赠璧。长洲茂苑吴王国。自有芊绵碧色。根生土长铜驼陌。纵欲随君争得。
调笑令 其六 唐儿
作者：晁补之
朝代：宋
体裁：词

心记。好心事。玉刻容颜眉刷翠。杜郎生得真男子。况是东家妖丽。眉尖春恨难凭寄。笑作空中唐字。
调笑令 其四 解佩
作者：晁补之
朝代：宋

相误。空凝伫。郑子江头逢二女。霞衣曳玉非尘土。笑解明珰轻付。月从云堕劳相慕。自有骖鸾仙侣。心记。好心事。玉刻容颜眉刷翠。杜郎生得真男子。况是东家妖丽。眉尖春恨难凭寄。笑作空中唐字。相忆。顿轻掷。春草佳名惭赠璧。长洲茂苑吴王国。自有芊绵碧色。根生土长铜驼陌。纵欲随君争得。
调笑令·其一·西子
作者：晁补之
朝代：宋
体裁：词

肠断。越江岸。越女江头纱自浣。天然玉貌铅红浅。自弄芙蓉日晚。紫骝嘶去犹回盼。笑入荷花不见。
调笑令·其三·大堤
作者：晁补之
朝代：宋
体裁：词

波恶。倚江阁。大艑轲峨帆夜落。横塘朱户多行乐。大堤花容绰约。宜城春酒郎同酌。醉倒银缸罗幕。
调笑令·其二·宋玉
作者：晁补之
朝代：宋
体裁：词

将暮。乱心素。上客风流名重楚。临街下马当窗户。饭煮凋胡留住。瑶琴促轸传深语。万曲梁尘不顾。
调笑令·其五·回纹
作者：晁补之
朝代：宋
体裁：词

寸结。肝肠切。织锦机边音韵咽。玉琴尘暗薰炉歇。望尽床头秋月。刀裁锦断诗可灭。恨似连环难绝。
调笑令·其四·解佩
作者：晁补之
朝代：宋
体裁：词

相误。空凝伫。郑子江头逢二女。霞衣曳玉非尘土。笑解明珰轻付。月从云堕劳相慕。自有骖鸾仙侣。
调笑调笑令
作者：晁补之
朝代：宋

高无乃饥。琴弹秋思明心素。女为客歌客无语。冠缨定挂翡翠钗，心乱谁知几将暮将暮。乱心素。上客风流名重楚。临街下马当窗户。饭煮雕胡留住。瑶琴促轸传深语。万曲梁尘不顾。
谒岱祠即事
作者：晁补之
朝代：宋

泽南三百里，极望横天云。云端色凝黛，谛视初可分。峥嵘介丘像，澒洞元气屯。顷刻有变化，惨澹殊明昏。天行帝出震，其位生物元。不周偾西北，川乃东南奔。宁知六鳌死，竟使二山沦。不有是难倾，孰维大块根。尝闻周官说，实惟天帝孙。神灵所镇守，民物斯芘存。幽明吻一理，有道惟常尊。不觉下马拜，僮奴亦蹲循。乃知正直理，足使冥顽敦。三王有损益，商人所尊神。明法或不惧，夜行安得逡。以此辅世教，庶几驱骜民。暮宿太平驿，不眠虑丝棼。明朝好天色，万象开胚浑。势横恒碣尽，支压齐鲁蹲。五色冒日观，一握通帝阍。恢拓下嶊嶉，青苍上氤氲。泉石竞沮洳，烟岚互纷纶。高举躐风海，深蹯跆火轮。涛波卷堆阜，一一溟渤吞。棋枰视井邑，匕箸藏松椿。碧瓦峙双阙，红墙缭长闉。愿瞻岩閟客，内涤邪垢魂。赐臣登绝顶，一览神秀原。万壑射窈窕，三坛矗嶙峋。莽不睹项领，何能穷䏶跟。稍稍指凫绎，依依数亭云。松列大夫爵，骡识将军坟。琐屑涧花丽，霏微崖药薰。广大良有以，奇险安足论。瑰诡有形上，颓然德弥惇。得无希夷子，傲世逃深蓁。亦有黄冠士，相对如麖麇。此曹啮草木，语道良未闻。解榻坐中观，洗心驰大钧。形气要得一，不然随物泯。是事亦姑置，幽寻聊可勤。初疑无字碑，瑩洁谁敢文。又怪玉女井，高绝何由奫。俯穿斗仙岩，鸟下天壁垠。侧度五贤堂，熊经背逡巡。剑石危数履，女萝柔屡扪。挥斥八极远，风来袂轩轩。寥廓自无梯，犹疑天可宾。阴谷不敢视，恐落魑魅群。安得遂独往，身如黄鹄翻。周流遍五岳，采掇芝英繁。即欲憩圆峤，或当止昆崙。众真迎我语，一笑颜玉温。是中差可乐，子胡恋尘樊。答此太遗物，身閒犹事君。重华迹已远，秦汉事方烦。成功属吾宋，五礼垂后昆。皇帝二载春，臣备太史员。紬绎自帝典，颇识康哉言。泥金白玉字，愿颂无前勋。有志类韩愈，无书愧文园。臣发将雪素，臣心犹日暾。今此在林薮，跳身同玃猿。徒观众山小，愁绝下天门。
谒岱祠即事
作者：晁补之
朝代：宋
体裁：古风

泽南三百里，极望横天云。云端色凝黛，谛视初可分。峥嵘介丘像，澒洞元气屯。顷刻有变化，惨澹殊明昏。天行帝出震，其位生物元。不周偾西北，川乃东南奔。宁知六鳌死，竟使二山沦。不有是难倾，孰维大块根。尝闻周官说，实惟天帝孙。神灵所镇守，民物斯芘存。幽明吻一理，有道惟常尊。不觉下马拜，僮奴亦蹲循。乃知正直理，足使冥顽敦。三王有损益，商人所尊神。明法或不惧，夜行安得逡。以此辅世教，庶几驱骜民。暮宿太平驿，不眠虑丝棼。明朝好天色，万象开胚浑。势横恒碣尽，支压齐鲁蹲。五色冒日观，一握通帝阍。恢拓下嶊嶉，青苍上氤氲。泉石竞沮洳，烟岚互纷纶。高举躐风海，深蹯跆火轮。涛波卷堆阜，一一溟渤吞。棋枰视井邑，匕箸藏松椿。碧瓦峙双阙，红墙缭长闉。愿瞻岩閟客，内涤邪垢魂。赐臣登绝顶，一览神秀原。万壑射窈窕，三坛矗嶙峋。莽不睹项领，何能穷䏶跟。稍稍指凫绎，依依数亭云。松列大夫爵，骡识将军坟。琐屑涧花丽，霏微崖药薰。广大良有以，奇险安足论。瑰诡有形上，颓然德弥惇。得无希夷子，傲世逃深蓁。亦有黄冠士，相对如麖麇。此曹啮草木，语道良未闻。解榻坐中观，洗心驰大钧。形气要得一，不然随物泯。是事亦姑置，幽寻聊可勤。初疑无字碑，莹洁谁敢文。又怪玉女井，高绝何由奫。俯穿斗仙岩，鸟下天壁垠。侧度五贤堂，熊经背逡巡。剑石危数履，女萝柔屡扪。挥斥八极远，风来袂轩轩。寥廓自无梯，犹疑天可宾。阴谷不敢视，恐落魑魅群。安得遂独往，身如黄鹄翻。周流遍五岳，采掇芝英繁。即欲憩圆峤，或当止昆崙。众真迎我语，一笑颜玉温。是中差可乐，子胡恋尘樊。答此太遗物，身閒犹事君。重华迹已远，秦汉事方烦。成功属吾宋，五礼垂后昆。皇帝二载春，臣备太史员。紬绎自帝典，颇识康哉言。泥金白玉字，愿颂无前勋。有志类韩愈，无书愧文园。臣发将雪素，臣心犹日暾。今此在林薮，跳身同玃猿。徒观众山小，愁绝下天门。
谒岱祠即事
作者：晁补之
朝代：宋

泽南三百里，极望横天云。
云端色凝黛，谛视初可分。
峥嵘介丘像，澒洞元气屯。
顷刻有变化，惨澹殊明昏。
天行帝出震，其位生物元。
不周偾西北，川乃东南奔。
宁知六鳌死，竟使二山沦。
不有是难倾，孰维大块根。
尝闻周官说，实惟天帝孙。
神灵所镇守，民物斯芘存。
幽明吻一理，有道惟常尊。
不觉下马拜，僮奴亦蹲循。
乃知正直理，足使冥顽敦。
三王有损益，商人所尊神。
明法或不惧，夜行安得逡。
以此辅世教，庶几驱骜民。
暮宿太平驿，不眠虑丝棼。
明朝好天色，万象开胚浑。
势横恒碣尽，支压齐鲁蹲。
五色冒日观，一握通帝阍。
恢拓下嶊嶉，青苍上氤氲。
泉石竞沮洳，烟岚互纷纶。
高举躐风海，深蹯跆火轮。
涛波卷堆阜，一一溟渤吞。
棋枰视井邑，匕箸藏松椿。
碧瓦峙双阙，红墙缭长闉。
愿瞻岩閟客，内涤邪垢魂。
赐臣登绝顶，一览神秀原。
万壑射窈窕，三坛矗嶙峋。
莽不睹项领，何能穷髀跟。
稍稍指凫绎，依依数亭云。
松列大夫爵，鸁识将军坟。
琐屑涧花丽，霏微崖药熏。
广大良有以，奇险安足论。
瑰诡有形上，颓然德弥惇。
得无希夷子，傲世逃深蓁。
亦有黄冠士，相对如麖麏。
此曹啮草木，语道良未闻。
解榻坐中观，洗心驰大钧。
形气要得一，不然随物泯。
是事亦姑置，幽寻聊可勤。
初疑无字碑，莹洁谁敢文。
又怪玉女井，高绝何由奫。
俯穿斗仙岩，鸟下天壁垠。
侧度五贤堂，熊经背逡巡。
剑石危数履，女萝柔履扪。
挥斥八极远，风来袂轩轩。
寥廓自无梯，犹疑天可宾。
阴谷不敢视，恐落魑魅群。
安得遂独往，身如黄鹄翻。
周流遍五岳，采掇芝英繁。
即欲憩圆峤，或当止昆仑。
众真迎我语，一笑颜玉温。
是中差可乐，子胡恋尘樊。
答此太遗物，身闲犹事君。
重华迹已远，秦汉事方烦。
成功属吾宋，五礼垂后昆。
皇帝二载春，臣备太史员。
紬绎自帝典，颇识康哉言。
泥金白玉字，愿颂无前勋。
有志类韩愈，无书愧文园。
臣发将雪素，臣心犹日暾。
今此在林薮，跳身同玃猿。
徒观众山小，愁绝下天门。
谒岱祠即事
作者：晁补之
朝代：宋

泽南三百里，极望横天云。
云端色凝黛，谛视初可分。
峥嵘介丘像，澒洞元气屯。
顷刻有变化，惨澹殊明昏。
天行帝出震，其位生物元。
不周偾西北，川乃东南奔。
宁知六鳌死，竟使二山沦。
不有是难倾，孰维大块根。
尝闻周官说，实惟天帝孙。
神灵所镇守，民物斯芘存。
幽明脗一理，有道惟常尊。
不觉下马拜，僮奴亦蹲循。
乃知正直理，足使冥顽敦。
三王有损益，商人所尊神。
明法或不惧，夜行安得逡。
以此辅世教，庶几驱骜民。
暮宿太平驿，不眠虑丝棼。
明朝好天色，万象开胚浑。
势横恒碣尽，支压齐鲁蹲。
五色冒日观，一握通帝阍。
恢拓下嶊嶉，青苍上氤氲。
泉石竞沮洳，烟岚互纷纶。
高举躐风海，深蹯跆火轮。
涛波卷堆阜，一一溟渤吞。
棋枰视井邑，匕箸藏松椿。
碧瓦峙双阙，红墙缭长闉。
愿瞻岩閟客，内涤邪垢魂。
赐臣登绝顶，一览神秀原。
万壑射窈窕，三坛矗嶙峋。
莽不睹项领，何能穷䏶跟。
稍稍指鳬绎，依依数亭云。
松列大夫爵，驘识将军坟。
琐屑涧花丽，霏微崖药熏。
广大良有以，奇险安足论。
瑰诡有形上，颓然德弥惇。
得无希夷子，傲世逃深蓁。
亦有黄冠士，相对如麖麏。
此曹嚙草木，语道良未闻。
解榻坐中观，洗心驰大钧。
形气要得一，不然随物泯。
是事亦姑置，幽寻聊可勤。
初疑无字碑，莹洁谁敢文。
又怪玉女井，高绝何由奫。
俯穿斗仙岩，鸟下天壁垠。
侧度五贤堂，熊经背逡巡。
剑石危数履，女萝柔屡扪。
挥斥八极远，风来袂轩轩。
寥廓自无梯，犹疑天可宾。
阴谷不敢视，恐落魑魅羣。
安得遂独往，身如黄鹄翻。
周流遍五岳，采掇芝英繁。
即欲憩圆峤，或当止昆崙。
众真迎我语，一笑颜玉温。
是中差可乐，子胡恋尘樊。
答此太遗物，身閒犹事君。
重华迹已远，秦汉事方烦。
成功属吾宋，五礼垂后昆。
皇帝二载春，臣备太史员。
紬绎自帝典，颇识康哉言。
泥金白玉字，愿颂无前勋。
有志类韩愈，无书愧文园。
臣髮将雪素，臣心犹日暾。
今此在林薮，跳身同玃猿。
徒观众山小，愁绝下天门。
谢王立之送蜡梅五首
作者：晁补之
朝代：宋

未教落素混冰池，且看轻黄缀雪枝。越使可因千里致，春风元自未曾知。恐是凝酥染得黄，月中清露滴来香。定知何逊牵诗兴，借与穿帘一点光。上林初就诏群臣，紫蒂同心各自新。谁见小园深雪里，破春一萼更惊人。诗报蜡梅开最先，小奁分寄雪中妍。水村映竹家家有，天汉桥边绝可怜。去年不见蜡梅开，准拟新年恰恰来。芳菲意浅姿容淡，忆得素儿如此梅。
谢王立之送蜡梅五首·其一
作者：晁补之
朝代：宋
体裁：七言绝句

未教落素混冰池，且看轻黄缀雪枝。越使可因千里致，春风元自未曾知。
谢王立之送蜡梅五首·其三
作者：晁补之
朝代：宋

上林初就诏群臣，紫蒂同心各自新。
谁见小园深雪裏，破春一萼更惊人。
谢王立之送蜡梅五首·其三
作者：晁补之
朝代：宋
体裁：七言绝句

上林初就诏群臣，紫蒂同心各自新。谁见小园深雪里，破春一萼更惊人。
谢王立之送蜡梅五首·其二
作者：晁补之
朝代：宋
体裁：七言绝句

恐是凝酥染得黄，月中清露滴来香。定知何逊牵诗兴，借与穿帘一点光。
谢王立之送蜡梅五首·其五
作者：晁补之
朝代：宋
体裁：七言绝句

去年不见蜡梅开，准拟新年恰恰来。芳菲意浅姿容淡，忆得素儿如此梅。
谢王立之送蜡梅五首·其四
作者：晁补之
朝代：宋
体裁：七言绝句

诗报蜡梅开最先，小奁分寄雪中妍。水村映竹家家有，天汉桥边绝可怜。
谪宋徙亳初闻周璠琵琶
作者：晁补之
朝代：宋

枣园憭慄桧厅寒，醉倚琵琶倒鹖冠。不似江州白司马，只成怨恨不成欢。
谪宋徙亳初闻周璠琵琶
作者：晁补之
朝代：宋

枣园憭栗桧厅寒，醉倚琵琶倒鹖冠。
不似江州白司马，只成怨恨不成欢。
谯国嘲提壶
作者：晁补之
朝代：宋
体裁：五言绝句

何处提壶鸟，荒园自叫春。夕阳深樾里，持此劝何人。
谯都对酒忆玉函山
作者：晁补之
朝代：宋
体裁：七言绝句

不遣西楼对玉函，宋谯频缀副车衔。今年重污花前酒，犹是扬州别驾衫。
豆叶黄
作者：晁补之
朝代：宋

蒹葭苍，豆叶黄。南村不见冈，北村十顷彊。东家车满箱，西家未上场。豆叶黄，野离离。鼠窟之，兔入畦。豕母从豚儿，豕啼豚咿咿，衔角复衔萁。豆叶黄，谷又熟。翁媪衰，餔糜粥。豆叶黄，叶黄不独豆。白黍堪作酒，瓠大枣红皱。豆叶黄，穰穰何膴膴。腰镰独健妇，大男往何许。官家教弓刀，要汝杀贼去。
豆叶黄
作者：晁补之
朝代：宋

蒹葭苍，豆叶黄。
南村不见冈，北村十顷彊。
东家车满箱，西家未上场。
豆叶黄，野离离。
鼠窟之，兔入畦。
豕母从豚儿，豕啼豚咿咿，衔角復衔萁。
豆叶黄，谷又熟。
翁媪衰，餔糜粥。
豆叶黄，叶黄不独豆。
白黍堪作酒，瓠大枣红皱。
豆叶黄，穰穰何膴膴。
腰镰独健妇，大男往何许。
官家教弓刀，要汝杀贼去。
贵溪在信州城南其水西流七百里入江
作者：晁补之
朝代：宋
体裁：七言绝句

玉山东去不通州，万壑千岩隘上游。应会逐臣西望意，故教溪水只西流。
贵溪徐氏招隠园昔王表避乱居此山依之者数千家其诗云逍遥入南斗者也
作者：晁补之
朝代：宋
体裁：七言绝句

鬼谷西来一丈清，三山箕拱慰高情。时平尚欲依王表，南斗逍遥毕此生。
贾硕秀才得两圭有邸
作者：晁补之
朝代：宋

混沌既凿元气痡，鸿源滔天尧曰吁。羽渊之化三足逋，玄圭告功闻禹书。姚虞班器奔九区，涂山合瑞群辟趋。三朡肆伐夏宝俘，下逮血祭仍副辜。飨有明德繄玉如，霍山属之医无闾。裂崖剖璞陈璠玙，追琢出美山为虚。两圭礼地四望俱，寸尺可识形可图。缗城之西物色古，霹雳野火烧墙堵。大氓筑室动千杵，奔泉启锸幽奇睹。阴溪埋冰剥寒土，浓氛却埽孤月吐。森然？立疑未举，荧荧幽光射败筥。邻人进说田父怖，张伯不敢私自取。初来画地为予语，邸圆中规圭合矩。瑰奇未可一二数，嬴颠刘蹶分莽卤。礼严登降谨仰俯，牲玉不加随豆簠。饩羊之存良小补，此宝岂徒周石鼓。酆城尺铁尚可神，老虬跃水生雷雨。
贾硕秀才得两圭有邸
作者：晁补之
朝代：宋
体裁：古风

混沌既凿元气痡，鸿源滔天尧曰吁。羽渊之化三足逋，玄圭告功闻禹书。姚虞班器奔九区，涂山合瑞群辟趋。三朡肆伐夏宝俘，下逮血祭仍副辜。飨有明德繄玉如，霍山属之医无闾。裂崖剖璞陈璠玙，追琢出美山为虚。两圭礼地四望俱，寸尺可识形可图。缗城之西物色古，霹雳野火烧墙堵。大氓筑室动千杵，奔泉启锸幽奇睹。阴溪埋冰剥寒土，浓氛却埽孤月吐。森然�立疑未举，荧荧幽光射败筥。邻人进说田父怖，张伯不敢私自取。初来画地为予语，邸圆中规圭合矩。瑰奇未可一二数，嬴颠刘蹶分莽卤。礼严登降谨仰俯，牲玉不加随豆簠。饩羊之存良小补，此宝岂徒周石鼓。酆城尺铁尚可神，老虬跃水生雷雨。
贾硕秀才得两圭有邸
作者：晁补之
朝代：宋

混沌既凿元气痡，鸿源滔天尧曰吁。羽渊之化三足逋，玄圭告功闻禹书。姚虞班器奔九区，涂山合瑞群辟趋。三朡肆伐夏宝俘，下逮血祭仍疈辜。飨有明德繄玉如，霍山属之医无闾。裂崖剖璞陈璠玙，追琢出美山为虚。两圭礼地四望俱，寸尺可识形可图。缗城之西物色古，霹雳野火烧墙堵。大氓筑室动千杵，奔泉启锸幽奇睹。阴溪埋冰剥寒土，浓氛却埽孤月吐。森然愕立疑未举，荧荧幽光射败筥。邻人进说田父怖，张伯不敢私自取。初来画地为予语，邸圆中规圭合矩。镶奇未可一二数，嬴颠刘蹶分莽卤。礼严登降谨仰俯，牲玉不加随豆簠。饩羊之存良小补，此宝岂徒周石鼓。酆城尺铁尚可神，老虬跃水生雷雨。
贾硕秀才得两圭有邸
作者：晁补之
朝代：宋

混沌既凿元气痡，鸿源滔天尧曰吁。
羽渊之化三足逋，玄圭告功闻禹书。
姚虞班器奔九区，涂山合瑞群辟趋。
三朡肆伐夏宝俘，下逮血祭仍疈辜。
飨有明德繄玉如，霍山属之医无闾。
裂崖剖璞陈璠玙，追琢出美山为虚。
两圭礼地四望俱，寸尺可识形可图。
缗城之西物色古，霹雳野火烧墙堵。
大氓筑室动千杵，奔泉启锸幽奇睹。
阴溪埋冰剥寒土，浓氛却埽孤月吐。
森然𥈭立疑未举，荧荧幽光射败筥。
邻人进说田父怖，张伯不敢私自取。
初来画地为予语，邸圆中规圭合矩。
瓌奇未可一二数，嬴颠刘蹶分莽卤。
礼严登降谨仰俯，牲玉不加随豆簠。
饩羊之存良小补，此宝岂徒周石鼓。
酆城尺铁尚可神，老虬跃水生雷雨。
赠余樗年试院作
作者：晁补之
朝代：宋

平生车轨周四方，结交童龀老相忘。异哉余子久弥芳，吴人犹记称周郎。河豚入网荻芽长，宜兴罨画烟水苍。风雩春服真少狂，不愧戴崇升后堂。横戈笔陈倒千枪，叔鸾独步禹出羌。世儒胶扰何足臧，说食不救饥求粮。瞥思振衣千仞冈，空林无人一绳床。五车纯束不在旁，欲彻梯磴排空骧。钟山春水绕城隍，从师不惮白笈装。矢锋相触尘不扬，骊黄牡牝若灭亡。子严主簿志不偿，厌见朱墨纷伧囊。西风云日思帝乡，东华拜敕凫缀行，黄昏阊阖飞骕骦。虚堂节候变金商，闭门蟋蟀鸣我房。吾君仁圣周成王，屏驱虎豹开明光。山龙粉米杂青黄，多儒可赞至治香。园檀山石岂荒凉，潢污蕴藻须豆觞。愿君与借羽翮翔，贤书蚕列升未央。君如病鹘待秋霜，牛衣未可悲王章。公朝道辟五达庄，服襄按节缓勿忙。梦松生腹渠不祥，莫车上舞应循墙。功成归饮沆瀣浆，发机要若黄间张。
赠余樗年试院作
作者：晁补之
朝代：宋

平生车轨周四方，结交童龀老相忘。
异哉余子久弥芳，吴人犹记称周郎。
河豚入网荻芽长，宜兴罨画烟水苍。
风雩春服真少狂，不愧戴崇升后堂。
横戈笔陈倒千枪，叔鸾独步禹出羌。
世儒胶扰何足臧，说食不救饥求粮。
瞥思振衣千仞冈，空林无人一绳床。
五车纯束不在旁，欲彻梯磴排空骧。
钟山春水绕城隍，从师不惮白笈装。
矢锋相触尘不扬，骊黄牡牝若灭亡。
子严主簿志不偿，厌见朱墨纷伧囊。
西风云日思帝乡，东华拜敕鳬缀行，黄昏阊阖飞骕骦。
虚堂节候变金商，闭门蟋蟀鸣我房。
吾君仁圣周成王，屏驱虎豹开明光。
山龙粉米杂青黄，多儒可赞至治香。
园檀山石岂荒凉，潢污蕰藻须豆觞。
愿君与借羽翮翔，贤书蚕列升未央。
君如病鹘待秋霜，牛衣未可悲王章。
公朝道闢五达庄，服襄按节缓勿忙。
梦松生腹渠不祥，莫车上儛应循墙。
功成归饮沆瀣浆，发机要若黄间张。
赠余樗年试院作
作者：晁补之
朝代：宋

平生车轨周四方，结交童龀老相忘。异哉余子久弥芳，吴人犹记称周郎。河豚入网荻芽长，宜兴罨画烟水苍。风雩春服真少狂，不愧戴崇升后堂。横戈笔陈倒千枪，叔鸾独步禹出羌。世儒胶扰何足臧，说食不救饥求粮。瞥思振衣千仞冈，空林无人一绳床。五车纯束不在旁，欲彻梯磴排空骧。锺山春水绕城隍，从师不惮白笈装。矢锋相触尘不扬，骊黄牡牝若灭亡。子严主簿志不偿，厌见朱墨纷伧囊。西风云日思帝乡，东华拜敕凫缀行，黄昏阊阖飞骕骦。虚堂节侯变金商，闭门蟋蟀鸣我房。吾君仁圣周成王，屏驱虎豹开明光。山龙粉米杂青黄，多儒可赞至治香。园檀山石岂荒凉，潢污薀藻须豆觞。愿君与借羽翮翔，贤书蚕列升未央。君如病鹘待秋霜，牛衣未可悲王章。公朝道辟五达庄，服襄按节缓勿忙。梦松生腹渠不祥，莫车上舞应循墙。功成归饮沆瀣浆，发机要若黄间张。
赠关浍关沼
作者：晁补之
朝代：宋

君不见杜侯昔为歌行赠徐侯，大儿色清澈，
小儿气食牛。往有关尹官仕周，
其人有道其泽流。会稽竹箭无名久，
文采关侯二儿秀，不然安取关尹后。
何用黄雀青鷇蓬间飞，长嘴饱满短嘴饥。
何用城乌嗷嗷八九雏，端坐秦氏桂扶疏。
渊也诗足兴，功也礼足立。
三年不见冠岌岌，何用春耕投种叹粟粒。
功成裘氏九里湿君家，会稽山头松树清江枫。
乃翁行采薪，所愿溪上风。男儿封侯食肉勋业须少壮，勿学乃翁呻吟萧屑所愿在溪上。
赠关浍关沼
作者：晁补之
朝代：宋
体裁：古风

君不见杜侯昔为歌行赠徐侯，大儿色清澈，小儿气食牛。往有关尹官仕周，其人有道其泽流。会稽竹箭无名久，文采关侯二儿秀，不然安取关尹后。何用黄雀青鷇蓬间飞，长觜饱满短觜饥。何用城乌嗷嗷八九雏，端坐秦氏桂扶疏。渊也诗足兴，功也礼足立。三年不见冠岌岌，何用春耕投种叹粟粒。功成裘氏九里湿君家，会稽山头松树清江枫。乃翁行采薪，所愿溪上风。男儿封侯食肉勋业须少壮，勿学乃翁呻吟萧屑所愿在溪上。
赠别张尧询
作者：晁补之
朝代：宋

趣操几前辈，词章近古风。身名沉饮外，生事放言中。鹄骛从龟吉，船车送鬼穷。支离不征戍，高卧有奇功。
赠别张尧询
作者：晁补之
朝代：宋
体裁：五言律诗

趣操几前辈，词章近古风。身名沉饮外，生事放言中。鹄鹜从龟吉，船车送鬼穷。支离不征戍，高卧有奇功。
赠常州感慈邦长老
作者：晁补之
朝代：宋
体裁：古风

君不见大通方丈空无物，亦不拈椎并竖拂。本原自性未出喉，已向顶门遭一咄。感慈神骏渥洼流，壁上高僧莫遣酬。霹雳一声龙破柱，此中何处有裴休。
赠戴嗣良歌时罢洪府监兵过广陵为东坡公出所
作者：晁补之
朝代：宋

三郎少日如乳虎，代父搏贼惊山东。硬弓长箭取官职，自说九战皆先锋。将军拳勇馈不继，痛惜灵武奇谋空。城头揶揄下俛走，壮士志屈羞填胸。平生山西踏霜雪，洪府下湿号儿童。闻名未识二十载，初见长揖东坡公。锐头短后凛八尺，气似饮井垂檐虹。只令不语当阵立，望见已是千夫雄。往年身夺五刀剑，名玉所擐犀札同。晨朝携来一府看，窃指私语惊庭中。红妆拥坐花照酒，青萍拔鞘堂生风。螺旋铓锷波起脊，白蛟双挟三苍龙。试人一缕立褫魄，戏客三招森动容。东坡喜为出好砺，洮鸭绿石如坚铜。收藏入匣人意定，蛾眉稍进琉璃锺。太平君子尚小毖，戒惧邾小毋荓蜂。舞干两阶庶可睹，跳空七剑今何庸。我为苏公起扬觯，雅歌缓带聊堪同。从公请砺归作砚，闻公尝谏求边功。
赠戴嗣良歌时罢洪府监兵过广陵为东坡公出所获西夏刀剑东坡公命作
作者：晁补之
朝代：宋

三郎少日如乳虎，代父搏贼惊山东。硬弓长箭取官职，自说九战皆先锋。将军拳勇馈不继，痛惜灵武奇谋空。城头揶揄下俯走，壮士志屈羞填胸。平生山西踏霜雪，洪府下湿号儿童。闻名未识二十载，初见长揖东坡公。锐头短后凛八尺，气似饮井垂檐虹。只令不语当阵立，望见已是千夫雄。往年身夺五刀剑，名玉所擐犀札同。晨朝携来一府看，窃指私语惊庭中。红妆拥坐花照酒，青萍拔鞘堂生风。螺旋铓锷波起脊，白蛟双挟三苍龙。试人一缕立褫魄，戏客三招森动容。东坡喜为出好砺，洮鸭绿石如坚铜。收藏入匣人意定，蛾眉稍进琉璃钟。太平君子尚小毖，戒惧邾小毋荓蜂。舞干两阶庶可睹，跳空七剑今何庸。我为苏公起扬觯，雅歌缓带聊堪同。从公请砺归作砚，闻公尝谏求边功。
赠戴嗣良歌时罢洪府监兵过广陵为东坡公出所获西夏刀剑东坡公命作
作者：晁补之
朝代：宋

三郎少日如乳虎，代父搏贼惊山东。
硬弓长箭取官职，自说九战皆先锋。
将军拳勇馈不继，痛惜灵武奇谋空。
城头揶揄下俯走，壮士志屈羞填胸。
平生山西踏霜雪，洪府下湿号儿童。
闻名未识二十载，初见长揖东坡公。
锐头短后凛八尺，气似饮井垂檐虹。
只令不语当阵立，望见已是千夫雄。
往年身夺五刀剑，名玉所擐犀札同。
晨朝携来一府看，窃指私语惊庭中。
红粧拥坐花照酒，青萍拔鞘堂生风。
螺旋铓锷波起脊，白蛟双挟三苍龙。
试人一缕立褫魄，戏客三招森动容。
东坡喜为出好砺，洮鸭绿石如坚铜。
收藏入匣人意定，蛾眉稍进琉璃钟。
太平君子尚小毖，戒惧邾小毋荓蜂。
舞干两阶庶可睹，跳空七剑今何庸。
我为苏公起扬觯，雅歌缓带聊堪同。
从公请砺归作砚，闻公尝谏求边功。
赠文潜甥杨克一学文与可画竹求诗
作者：晁补之
朝代：宋

与可画竹时，胸中有成竹。经营似春雨，滋长地中绿。兴来雷出土，万箨起崖谷。君今似与可，神会久已熟。吾观古管葛，王霸在心曲。遭时见毫发，便可惊世俗。文章亦技尔，讵可枝叶续。穿杨有先中，未发猿拥木。词林君张舅，此理妙观烛。君从问轮扁，何用知圣读。
赠文潜甥杨克一学文与可画竹求诗
作者：晁补之
朝代：宋

与可画竹时，胸中有成竹。
经营似春雨，滋长地中绿。
兴来雷出土，万箨起崖谷。
君今似与可，神会久已熟。
吾观古管葛，王霸在心曲。
遭时见毫髮，便可惊世俗。
文章亦技尔，讵可枝叶续。
穿杨有先中，未发猿拥木。
词林君张舅，此理妙观烛。
君从问轮扁，何用知圣读。
赠杨景平
作者：晁补之
朝代：宋

君不见华阴杨君汉孔子，君生其后无乃似。平居恐惧西北隅，力行发愤尚不媿。君今鸣橹下长淮，眼明清晓三楚开。扬州行矣勿濡滞，江南细雨收黄梅。我今正是鸟折翼，肺病三年广文直。昔时黄帽榜舟人，却向西湖当不识。寄声关子老渔樵，小山桂树不须招。乘槎东海未敢必，欲去天台观石桥。
赠杨景平
作者：晁补之
朝代：宋

君不见华阴杨君汉孔子，君生其后无乃似。平居恐惧西北隅，力行发愤尚不愧。君今鸣橹下长淮，眼明清晓三楚开。扬州行矣勿濡滞，江南细雨收黄梅。我今正是鸟折翼，肺病三年广文直。昔时黄帽榜舟人，却向西湖当不识。寄声关子老渔樵，小山桂树不须招。乘槎东海未敢必，欲去天台观石桥。
赠欧阳成判官
作者：晁补之
朝代：宋
体裁：七言律诗

一言子产识然明，白首怜君独抱经。去马来牛随白日，落花飞絮得浮名。曳裾五府非良计，发愤三书亦漫成。便作归休岂无食，木兰垂露菊含英。